hotchpotch/miracl-hf-unified huggingface dataset:
ประวัติศาสตร์อันดอร์รา
อันดอร์ราเป็นประเทศขนาดเล็กในยุโรป เดิมเป็นดินแดนที่ปกครองด้วยระบบฟิวดัล อยู่ภายใต้การปกครองของบิชอปแห่งอูร์เดลและประมุขของฝรั่งเศส ภายหลังจึงยุติการปกครองระบบฟิวดัล เป็นรัฐเอกราชโดยสมบูรณ์และเข้าเป็นสมาชิกของสหประชาชาติเมื่อ พ.ศ. 2536
ดินแดนที่เป็นประเทศอันดอร์ราในปัจจุบัน เริ่มเป็นที่รู้จักตั้งแต่สมัยโรมัน โดยชาวโรมันเรียกกลุ่มชนในบริเวณนี้ว่าชาวอันดอเซียน ภายหลังดินแดนนี้ถูกชาวมัวร์ที่นับถือศาสนาอิสลามยึดครองจนกระทั่งจักรพรรดิชาร์เลอมาญขับไล่ชาวมัวร์ออกไปได้เมื่อ พ.ศ. 1344 ในสมัยพระเจ้าชาร์ลที่ 2 ทรงให้เคาน์แห่งอูเดลปกครองอันดอร์ราในฐานะลอร์ด
จนกระทั่ง พ.ศ. 1497 ทายาทของเคาน์แห่งอูเดลได้ยกอันดอร์ราให้บิชอปแห่งอูเดล ภายหลังเคาน์แห่งฟัวซึ่งเป็นทายาทอีกคนหนึ่งของเคาน์แห่งอูเดลได้เรียกร้องสิทธิในการปกครองอันดอร์ราจึงเกิดปัญหาความตึงเครียดขึ้น จนกระทั่งมีการประนีประนอมกันได้ใน พ.ศ. 1871 โดยทั้งสองฝ่ายมีอำนาจปกครองร่วมกัน บิชอปแห่งอูเดลซึ่งเป็นฝ่ายสเปนยังได้สิทธิปกครองอันดอร์รา ส่วนทางฝ่ายฝรั่งเศส สิทธินี้เป็นของกษัตริย์ฝรั่งเศสเมื่อทายาทคนหนึ่งของเคาน์แห่งฟัวได้ขึ้นครองราชย์เป็นพระเจ้าเฮนรี่ที่ 4
เมื่อเกิดการปฏวัติฝรั่งเศสเมื่อ พ.ศ. 2336 รัฐบาลปฏิวัติสละสิทธิ์ในการปกครองอันดอร์รา จนกระทั่งฝรั่งเศสเปลี่ยนกลับมาปกครองแบบกษัตริย์อีกครั้งใน พ.ศ. 2349 จักรพรรดินโปเลียนที่ 1 จึงรื้อฟื้นความสัมพันธ์กับอันดอร์ราและใช้สิทธิของประมุขฝรั่งเศสปกครองอันดอร์ราอีกครั้งและคงสิทธินี้เรื่อยมาแม้ว่าภายหลังฝรั่งเศสจะกลับไปปกครองแบบสาธารณรัฐอีก
อันดอร์ราเป็นดินแดนที่แทบจะอยู่อย่างโดดเดี่ยวถูกตัดขาดจากกิจกรรมภายนอก ในระหว่างสงครามโลกทั้งสองครั้งโดยดำรงความเป็นกลางไว้ได้ และจากการที่ฝรั่งเศสมีบทบาทในการปกครองด้วยทำให้อันดอร์ราไม่ได้รับผลกระทบจากสงครามกลางเมืองสเปน
อันดอร์ราเป็นประเทศสุดท้ายในยุโรปที่ปกครองด้วยระบบฟิวดัล การปฏิรูปการเมืองในอันดอร์ราเกิดขึ้นเมื่อ พ.ศ. 2523 มีการเลือกสมาชิกสภาปกครอง มีการร่างรัฐธรรมนูญใหม่ อันดอร์รามีการลงประชามติเพื่อรับรองร่างรัฐธรรมนูญเมื่อ 10 มีนาคม พ.ศ. 2536 ซึ่งเสียงส่วนใหญ่เห็นชอบ จึงมีการประกาศใช้เมื่อ 4 พฤษภาคม พ.ศ. 2536 เมื่อประมุขแห่งฝรั่งเศสและบิชอปแห่งอูร์เดลลงนามรับรองจึงถือว่าการปกครองระบบฟิวดัลในอันดอร์ราสิ้นสุดลง อันดอร์ราเข้าเป็นสมาชิกสหประชาชาติเมื่อเดือนกรกฎาคม พ.ศ. 2536 และจัดการเลือกตั้งทั่วไปตามรัฐธรรมนูญฉบับใหม่ครั้งแรกเมื่อ 12 ธันวาคม พ.ศ. 2536
โจฮันเนส เลวารีซา
โจฮันเนส เลวารีซา (Johannes Lewarisa) นักมวยสากลชาวอินโดนีเซีย สถิติการชก 9 ครั้ง ชนะ 1 แพ้ 8 
สถิติการชกของริวาริสซาที่บันทึกไว้ใน Boxrec.com ครั้งแรกคือการขึ้นชิงแชมป์อินโดนีเซียรุ่นไลท์ฟลายเวทเมื่อ 13 มิถุนายน พ.ศ. 2536 ซึ่งริวาริสซาเป็นฝ่ายแพ้คะแนนไฟซัล อักบาร์ไม่ได้แชมป์ จากนั้น ไปชกแพ้คะแนน ชาง ยังซุนที่เกาหลีใต้เมื่อ พ.ศ. 2538 และขึ้นชิงแชมป์อินโดนีเซียรุ่นไลท์ฟลายเวทเมื่อ 30 ธันวาคม พ.ศ. 2540 แพ้คะแนน ดิโร ริวาริสซา มาชิงแชมป์ PABA รุ่นฟลายเวทในไทยเมื่อ 8 กันยายน พ.ศ. 2543 แพ้น็อค เด่นเก้าแสน เก้าวิชิต ยก 3 แลมาชกนอกรอบเมื่อ พ.ศ. 2544 แพ้น็อค ศรพิชัย พิษณุราชันย์ ยก 4 และชกชนะคะแนน โกศล ส.วรพิน ที่อินโดนีเซียเมื่อ พ.ศ. 2545หลังจากที่ริวาริสซาแพ้น็อค จิมมี่ พีนนตวน ยก 2 เมื่อ 4 กรกฎาคม พ.ศ. 2545 แล้วก็ไม่ได้ขึ้นชกอีกเลย
เนบิวลาอินทรี
เนบิวลาอินทรี (; หรือวัตถุท้องฟ้าของเมสสิเยร์หมายเลข 16; M16; หรือ NGC 6611) เป็นกระจุกดาวเปิดอายุน้อยในกลุ่มดาวงู และเป็นหนึ่งในบรรดาวัตถุท้องฟ้าที่มีชื่อเสียง เป็นที่สังเกตเห็นได้ง่าย ผู้ค้นพบคือ ฌอง-ฟิลิปป์ เดอ เชโซส์ () ในราวปี พ.ศ. 2288-2289 อยู่ในพื้นที่เกี่ยวเนื่องกับเนบิวลาจางๆ หรือย่านเอช 2 ที่ขึ้นบัญชีไว้ในรหัส ไอซี 4703 เป็นย่านก่อตัวของดาวฤกษ์ใหม่ที่อยู่ห่างจากโลกไปประมาณ 7,000 ปีแสง ดาวฤกษ์ที่สว่างที่สุดในเนบิวลานี้มีความส่องสว่างปรากฏเท่ากับ 8.24 ซึ่งสามารถมองเห็นได้อย่างชัดเจนโดยใช้กล้องส่องตา
ภาพถ่ายเนบิวลาจากกล้องโทรทรรศน์อวกาศฮับเบิลเมื่อปี พ.ศ. 2538 ทำให้เราเข้าใจกระบวนการภายในเนบิวลามากยิ่งขึ้น ภายในเนบิวลาอินทรีมีย่านที่เรียกว่า "เสาแห่งการก่อกำเนิด" () ซึ่งเป็นย่านก่อตัวดาวฤกษ์ใหม่ที่ใหญ่มาก มีพื้นที่มืดเป็นส่วนเล็กๆ ที่เชื่อว่าน่าจะเป็นโปรโตสตาร์ ในปี พ.ศ. 2548 กล้องโทรทรรศน์อวกาศสปิตเซอร์สามารถถ่ายภาพโครงสร้างคล้ายเสาเช่นนี้ได้ในบริเวณกลุ่มดาวค้างคาว ซึ่งเป็นย่านก่อตัวเป็นดาวฤกษ์ใหม่ที่มีขนาดใหญ่กว่าที่พบในเนบิวลาอินทรีมาก เรียกชื่อว่า "ขุนเขาแห่งการก่อกำเนิด" ()
เมื่อนำภาพถ่ายจากกล้องฮับเบิลรวมกับภาพถ่ายรังสีเอ็กซ์ที่ถ่ายโดยกล้องโทรทรรศน์อวกาศจันทราทำให้มองเห็นแหล่งกำเนิดรังสีเอ็กซ์ (จากดาวฤกษ์ใหม่) ซึ่งไม่สัมพันธ์กับโครงสร้างรูปเสา แต่กระจายเป็นหย่อมๆ ทั่วบริเวณ ข้อมูลนี้แสดงว่าอาจจะมีการก่อตัวของดาวฤกษ์ใหม่สูงสุดในเนบิวลาอินทรีเมื่อประมาณหนึ่งล้านปีมาแล้ว ส่วนโปรโตสตาร์ในส่วนกระจายแก๊สในโครงสร้างเสาอาจจะมีความร้อนไม่มากเพียงพอที่จะแผ่รังสีเอ็กซ์ออกมาได้
ราวต้นปี พ.ศ. 2550 นักวิทยาศาสตร์พบหลักฐานจากกล้องโทรทรรศน์อวกาศสปิตเซอร์ที่แสดงว่า โครงสร้างเสาได้ถูกทำลายลงโดยการระเบิดของซูเปอร์โนวาแห่งหนึ่งเมื่อประมาณ 6,000 ปีมาแล้ว แต่แสงที่แสดงรูปร่างใหม่ของเนบิวลายังเดินทางมาไม่ถึงโลกจนกว่าจะถึงสหัสวรรษหน้า
ยอดแหลม () เป็นภาพที่ถูกถ่ายจากกล้องโทรทรรศน์อวกาศฮับเบิล ในเดือนพฤศจิกายน พ.ศ. 2547 เป็นภาพที่แสดงถึง"ยอดแหลม"ในเนบิวลาอินทรี ยอดแหลมนี้มีความยาวถึง 9.5 ปีแสงหรือ 91.7 ล้านล้านกิโลเมตร ข้างในมีดาวที่กำลังก่อกำเนิดอยู่ ดาวที่อยู่ข้างในนั้นอาจเกิดจากก๊าซความหนาแน่นสูงที่กำลังถล่มลงมาเพราะแรงโน้มถ่วง หรือไม่ก็ความดันจากก๊าซที่ถูกทำให้ร้อนโดยดาวที่อยู่ใกล้ ๆ ภาพนี้ประกอบไปด้วยสีหลักสองสี นั้นก็คือสีฟ้าในด้านบนของภาพสำหรับออกซิเจนเรืองแสงและสีแดงในอาณาเขตด้านล่างสำหรับไฮโดรเจนเรืองแสง
เพิร์ลแจม
เพิร์ลแจม () เป็นวงดนตรีร็อกสัญชาติอเมริกัน ก่อตั้งวงในซีแอตเทิล รัฐวอชิงตัน ในปี ค.ศ. 1990 ตั้งแต่เริ่มก่อตั้งวง สมาชิกในวงมี เอดดี เวดเดอร์ (ร้องนำ กีตาร์), เจฟฟ์ อเมนต์ (กีตาร์เบส), สโตน กอสซาร์ด (กีตาร์ริทึม), และไมค์ แม็กครีดี (กีตาร์ลีด) ส่วนมือกลองล่าสุดคือ แมตต์ แคเมอรอน อดีตสมาชิกวงซาวด์การ์เดนที่มาร่วมวงตั้งแต่ปี ค.ศ. 1998
อเมนต์และกอสซาร์ดได้รวมตัวกันตั้งแต่วงก่อนคือ มาเธอร์เลิฟโบน โดยวงเพิร์ลแจมก้าวสู่กระแสหลักกับผลงานเปิดตัวอัลบั้มแรก "Ten" ถือเป็นผู้นำแถวหน้าของแนวดนตรีกรันจ์ในช่วงคริสต์ทศวรรษ 1990 พวกเขายังได้รับการกล่าวถึงจากหัวหน้าวงเนอร์วานา เคิร์ต โคเบน —ว่าเป็นผู้ร่วมกำเนิดก่อเกิดของเพลงออลเทอร์นาทิฟร็อก อย่างไรก็ตามในช่วงเวลาการทำงานของวงได้ปฏิเสธหลักการดั้งเดิมของอุตสาหกรรมดนตรี รวมไปถึงปฏิเสธการทำมิวสิกวิดีโอและการว่าจ้างในงานสาธารณะใหญ่ ๆ จำพวกที่ขายผ่านทิกเก็ตมาสเตอร์ ในปี ค.ศ. 2006 โรลลิงสโตนอธิบายเกี่ยวกับวงว่า "พวกเขาใช้เวลานับสิบปีเพื่อฉีกชื่อเสียงพวกเขาออกไป"
ตั้งแต่ตั้งวง พวกเขามียอดขาย 30 ล้านชุดในสหรัฐอเมริกาและยอดขายประมาณ 60 ล้านชุดทั่วโลก เพิร์ลแจมทำผลงานออลเทอร์นาทิฟร็อกยืนยาวตั้งแต่ต้นคริสต์ทศวรรษ 1990 ได้รับการยอมรับว่าเป็นวงที่มีอิทธิพลมากที่สุดในทศวรรษ ออลมิวสิกเรียกพวกเขาว่า "เป็นวงร็อกแอนด์โรลอเมริกันที่โด่งดังที่สุดในทศวรรษ 1990"
เอ็นเอ็มอี
นิวมิวสิกเอกซ์เพรส ( หรือย่อเป็น เอ็นเอ็มอี ()) เป็นนิตยสารดนตรีในสหราชอาณาจักร ออกเป็นรายสัปดาห์ตั้งแต่เดือนมีนาคม 1952 นิตยสารมีเนื้อหาส่วนใหญ่เกี่ยวกับดนตรีแนวร็อก อัลเทอร์นาทีฟ และอินดี และเป็นนิตยสารฉบับแรกของสหราชอาณาจักรที่รวมมีชาร์ตซิงเกิลไว้ในฉบับวันที่ 14 พฤศจิกายน ค.ศ. 1952 ยุครุ่งเรืองของนิตยสารคือในยุค 1970 โดยเป็นนิตยสารดนตรีของอังกฤษที่ขายดีที่สุดในช่วงนั้น ตั้งแต่ปี 1972-1976 ได้ร่วมใช้การเขียนแบบกอนโซ (Gonzo journalism) ต่อมาเริ่มเขียนงานเกี่ยวกับงานพังก์ร็อก โดยมีนักเขียนอย่างจูลี เบอร์ชิลล์ พอล มอร์ลีย์ โทนี พาร์สันส์ นิตยสารเริ่มจำหน่ายในรูปแบบหนังสือพิมพ์ข่าวดนตรี และค่อย ๆ เปลี่ยนรูปแบบเป็นนิตยสารในช่วงคริสต์ทศวรรษ 1980-1990 และเลิกใช้กระดาษหนังสือพิมพ์ใน ค.ศ. 1998
ฮอร์น
ฮอร์น () เป็นเครื่องดนตรีชนิดหนึ่งอยู่ในประเภทเครื่องเป่าลมทองเหลือง เป็นเครื่องดนตรี High-Brass มีกำพวดขนาดค่อนข้างเล็ก มีโรเตอร์ (เฟรนช์ฮอร์น) และมีวาล์ว (บี-แฟลตฮอร์น) ในการเปลี่ยนเสียง โดยมากจะใช้ในวงโยธวาทิต วงดนตรีลูกทุ่ง จนถึงวงออเคสตรา และแตรวง เดิมเครื่องดนตรีชนิดนี้นิยมเรียกว่า เฟรนช์ฮอร์น แต่สมาคมฮอร์นนานาชาติ () แนะนำให้ใช้ชื่อว่า "ฮอร์น" ตั้งแต่ พ.ศ. 2514
ฮอร์นให้เสียงค่อนข้างกว้าง เพราะลำโพงค่อนข้างกว้าง และจะให้เสียงนุ่มนวลในเสียงเบา นิยมใช้บรรเลงในวงซิมโฟนีออร์เคสตรา
ไชโยจอมตด
สราวุฒิ พุ่มทอง
สราวุฒิ พุ่มทอง (ชื่อเล่น ทีน) เกิดเมื่อวันที่ 29 มีนาคม พ.ศ. 2521 ที่เพชรบุรี เป็นนักแสดงชาวไทย จบการศึกษาระดับมัธยมศึกษาจากโรงเรียนพรหมานุสรณ์จังหวัดเพชรบุรี ระดับปริญญาตรีจากคณะรัฐศาสตร์ มหาวิทยาลัยรามคำแหง มีผลงานอัลบั้มเพลงในนามศิลปินกลุ่ม ทีนเอจเกรดเอ ต่อมาออกผลงานในฐานะศิลปินดูโอ คู่กับ คิม - คิมหันต์ วัฒน์รณชัย ในนาม The Two Man Show
เขามีผลงานแสดงละครเรื่อง ฉลุย, ถนนสายหัวใจ, เจ้าบ่าวก้นครัว และยังเป็นพิธีรายการโทรทัศน์หลายรายการ ส่วนผลงานภาพยนตร์อย่างเช่น ผีหัวขาด 2, หลวงพี่เท่ง, เสือภูเขา และ พระ เด็ก เสือ ไก่ วอก
ชีวิตส่วนตัว หมั้นกับสาวนอกวงการ น้อง - วิฤดา สุนทรศิริ เมื่อเดือน กรกฎาคม พ.ศ. 2550 และฉลองมงคลสมรสเมื่อเดือนพฤศจิกายน พ.ศ. 2550
โทคิโนะคาเคระ / ทเวนตีโฟร์กะรัตส์ -ไทป์ อีเอ็กซ์-
โทคิโนะคาเคระ / ทเวนตี้โฟร์กะรัต -ไทป์ อีเอ็กซ์- () เป็นซิงเกิลที่ 25 ของเอ็กซ์ไซล์ ออกจำหน่ายวันที่ 29 สิงหาคม พ.ศ. 2550 ในรูปแบบดับเบิ้ล เอ ไซด์ ซิงเกิล เปิดตัวในอันดับ 2 ออริกอนชาร์ตด้วยยอดขาย 95,299 แผ่น และมียอดขายรวม 141,161 แผ่น เป็นอันดับที่ 53 ของออริกอนชาร์ตประจำปี ค.ศ. 2007
เพลง "โทคิโนะคาเคระ" เพลงเป็นประกอบละครเรื่อง "ยามะอนนะ คาเบะอนนะ" นำแสดงโดย เคียวโกะ ฟูคาดะ ทางช่องฟูจิทีวี
เพลง "24karats -type EX-" เป็นเพลงที่ร้องร่วมกับระหว่าง EXILE, Sowelu และ DOBERMAN INC โดยมีซิงเกิลคู่กัน คือ 24karats -type S- ซึ่งเป็นของ Sowelu
มิวสิกวิดีโอเพลง "โทคิโนะคาเคระ" มี 2 เวอร์ชัน คือ เวอร์ชันแรกจะอยู่ในซิงเกิล "โทคิโนะคาเคระ / 24karats -type Ex-" และอัลบั้ม "EXILE LOVE" อีกเวอร์ชันหนึ่งใช้ชื่อว่า "時の描片~トキノカケラ~ (CATCHY BEST Version)" อยู่ในเบสท์อัลบั้ม "EXILE CATCHY BEST"
ในซีดีล็อตแรกจะมีเพลง "Together" รวมอยู่ด้วย โดยมีการร้องใหม่ทั้งหมดและ TAKAHIRO ได้มาร้องเพลงนี้แทนเสียงสมาชิกเดิม คือ SHUN
พลิกปมอาถรรพ์สยองโลก
http://www.sonypictures.com/homevideo/theexorcismofemilyrose/index.html
พีลยูส
พีลยูส (, ; ) ในเทพปกรฌัมกรีก เป็นกษัตริย์หนุ่มรูปงามและเป็นเจ้าของดาบศักดิ์สิทธิ์ซึ่งทำให้พระองค์ทรงเป็นผู้ชนะในการรบทุกครั้ง มีชายาชื่อเททิส ทั้งสองได้ให้กำเนิดโอรสที่แสนเกรียงไกรยิ่งนัก คือ "อคิลลีส" นั่นเอง
มาร์ชชิงทรูจอร์เจีย
เพลง "มาร์ชชิงทรูจอร์เจีย" เป็นเพลงมาร์ชสมัยสงครามกลางเมืองอเมริกาของกองทัพสหรัฐอเมริกาฝ่ายเหนือ ประพันธ์ขึ้นเมื่อปี พ.ศ. 2408 โดยเฮนรี เคลย์ เวิร์ค (Henry Clay Work) โดยอิงจากเรื่องราวการเดินทัพของพลตรีวิลเลียม เทคุมเซห์ เชอร์แมน (William Tecumseh Sherman) จากเมืองจอร์เจียไปยังท่าเรือเมืองซาวันนาห์ในรัฐจอร์เจีย ในช่วงปลายปี พ.ศ. 2407 หลังสิ้นสงคราม เพลงนี้กลายเป็นเพลงยอดนิยมในหมู่ทหารผ่านศึกของกองทัพสหรัฐอเมริกาฝ่ายเหนือ อย่างไรก็ตาม พลตรีเชอร์แมนซึ่งเป็นผู้นำในการเดินทัพครั้งนั้นกลับรู้สึกไม่ชอบเพลงนี้ เพราะเวลาที่เขาไปปรากฏตัวที่ใดก็มีการบรรเลงเพลงนี้ต้อนรับเขาเสมอ
นอกจากเพลงนี้จะโด่งดังในประเทศสหรัฐอเมริกาแล้ว ยังปรากฏว่าได้รับความนิยมในต่างประเทศด้วย เช่น กองทัพญี่ปุ่นได้นำทำนองเพลงนี้ไปใช้แต่งเป็นเพลงปลุกใจเมื่อคราวยกทัพไปตีเมืองพอร์ทอาเธอร์ในสงครามโลกครั้งที่ 1 เป็นต้น และเป็นที่นิยมทั่วไปในบรรดาชาติฝ่ายสัมพันธมิตรในสงครามโลกครั้งที่ 1
เพลงมาร์ชชิงเทราก์จอร์เจีย เข้ามาในเมืองไทยเมื่อกองทัพเรือสหรัฐอเมริกาได้เดินเรือรบชื่อเทนเนสซี (Tennessy) มาอวดธงที่สยามในสมัยรัชกาลที่ 5 ซึ่งต่อมานักดนตรีไทยได้จำทำนองไปเล่นในวงดนตรีไทยและใส่เนื้อร้องเสียใหม่ในชื่อ "เพลงคุณหลวง" โดยเป็นบทเพลงสั้นๆ มีเนื้อร้องดังนี้
กำธร พุ่มหิรัญ
พลเรือเอก กำธร พุ่มหิรัญ (ชื่อเล่น: ติ๊ด) เกิดเมื่อวันที่ 22 มิถุนายน พ.ศ. 2494 เป็นบุตรของนายอรุณ พุ่มหิรัญ อดีตรองปลัดกระทรวงเกษตรและสหกรณ์ กับนางนันทนา พุ่มหิรัญ จบการศึกษาจากโรงเรียนอัสสัมชัญธนบุรี โรงเรียนอำนวยศิลป์พระนคร โรงเรียนเตรียมทหารรุ่นที่ 10 (ตท.10) โรงเรียนนายเรือรุ่นที่ 67 โรงเรียนเสนาธิการทหารเรือรุ่นที่ 45 วิทยาลัยการทัพเรือรุ่นที่ 29 วิทยาลัยป้องกันราชอาณาจักรรุ่นที่ 46 และหลักสูตรจากต่างประเทศอีก 4 หลักสูตร
กำธร พุ่มหิรัญ รับราชการเป็นผู้บังคับบัญชาจากระดับล่างไปจนถึงผู้อำนวยการกอง ผู้ช่วยทูตทหารเรือ รองเจ้ากรมยุทธการทหารเรือ ผู้บัญชาการกองเรือฟริเกตที่ 1 กองเรือยุทธการ และเป็นประธานคณะที่ปรึกษากองทัพเรือ ได้รับการแต่งตั้งเป็นราชองครักษ์พิเศษ เมื่อ วันที่ 1 ธันวาคม พ.ศ. 2547พล.ร.อ.กำธร ถือเป็นแกนนำเตรียมทหารรุ่น 10 อีกคนหนึ่ง ชีวิตส่วนตัวสมรสกับนางดวงพร พุ่มหิรัญ มีบุตรชาย 1 หญิง 3
เป็นคนสนิทของ พลเรือเอก สถิรพันธุ์ เกยานนท์ อดีตผู้บัญชาการทหารเรือคนก่อนหน้านี้ ได้รับแต่งตั้งให้เป็นผู้บัญชาการทหารเรือเมื่อวันที่ 1 ตุลาคม พ.ศ. 2551 หลังจากที่ พล.ร.อ.สถิรพันธุ์ เกษียณอายุราชการไป
ในปี พ.ศ. 2552 เขาเป็นผู้ปฏิบัติงานในกองอำนวยการแก้ไขสถานการณ์ฉุกเฉิน (กอฉ.)ตามคำสั่งสำนักนายกรัฐมนตรีที่ 98/2552 ในเหตุการณ์ ความไม่สงบทางการเมืองในประเทศไทย เมษายน พ.ศ. 2552
พล.ร.อ.กำธร พุ่มหิรัญ เป็นกรรมการโอลิมปิกแห่งประเทศไทย วาระปี พ.ศ. 2552 - พ.ศ. 2556 และยังเป็นนายกสมาคมแข่งเรือใบแห่งประเทศไทยอีกด้วย
หลังการเลือกตั้งเมื่อวันที่ 3 กรกฎาคม พ.ศ. 2554 แล้ว นางสาวยิ่งลักษณ์ ชินวัตร ได้รับโปรดเกล้าฯให้ดำรงตำแหน่งนายกรัฐมนตรี ได้ปรากฏข่าวว่า พล.ร.อ.กำธร ซึ่งจะเกษียณอายุราชการในปลายเดือนกันยายน ปีเดียวกันนี้ เป็นผู้ที่มีรายชื่อที่จะดำรงตำแหน่งรัฐมนตรีว่าการกระทรวงกลาโหมด้วย แต่ในที่สุดตำแหน่งนี้ก็เป็นของ พล.อ.ยุทธศักดิ์ ศศิประภา อดีตปลัดกระทรวงกลาโหม
ในปี พ.ศ. 2557 ได้รับแต่งตั้งเป็นสมาชิกสภานิติบัญญัติแห่งชาติ
อุ๊ยส์! คันอะไรในกุงเกง (อีกแล้ว)
อุ๊ยส์! คันอะไรในกุงเกง หรือในชื่อภาษาอังกฤษ (More Ants In The Pants) ออกฉายแล้วเมื่อวันที่ 14 มีนาคม พ.ศ. 2545
หม่อมเจ้าครรชิตพล อาภากร
พลเรือเอก หม่อมเจ้าครรชิตพล อาภากร (22 พฤษภาคม พ.ศ. 2449 - 20 กุมภาพันธ์ พ.ศ. 2509) เป็นพระโอรสในพระเจ้าบรมวงศ์เธอ พระองค์เจ้าอาภากรเกียรติวงศ์ กรมหลวงชุมพรเขตรอุดมศักดิ์ กับหม่อมช้อย วิจิตรานุช ทรงรับราชการทหารเรือจนได้เป็นผู้บัญชาการทหารเรือ เมื่อวันที่ 1 ตุลาคม พ.ศ. 2507 สืบต่อจากพลเรือเอก สวัสดิ์ ภูติอนันต์
หม่อมเจ้าครรชิตพล อาภากร เสกสมรสกับหม่อมเจ้าดวงทิพโชติแจ้งหล้า รพีพัฒน์ พระธิดาในพระเจ้าบรมวงศ์เธอ กรมหลวงราชบุรีดิเรกฤทธิ์ มีบุตรธิดา คือ
พลเรือเอก หม่อมเจ้าครรชิตพล อาภากร สิ้นชีพิตักษัยเมื่อวันที่ 20 กุมภาพันธ์ พ.ศ. 2509 ขณะทรงดำรงอยู่ในตำแหน่งผู้บัญชาการทหารเรือ
สถานีโทรทัศน์สาธารณะจอร์เจีย (ประเทศจอร์เจีย)
โทรทัศน์สาธารณะของจอร์เจีย (ภาษาจอร์เจีย: საქართველოს საზოგადოებრივი მაუწყებელი, อังกฤษ:GPB Georgian Public Broadcasting) คือสถานีโทรทัศน์สาธารณะของประเทศจอร์เจีย โดยในปัจจุบันคือ วันทีวี สัญลักษณ์คืออักษรย่อในภาษาจอร์เจียสีเขียวมีเส้นสีขาวทับ แบบตรงใช้ในสื่อสิ่งพิมพ์ แบบเอียงใช้ในมุมจอบนซ้ายของโทรทัศน์ จะเคลื่อนไหวอยู่ตลอดเวลา แม้แต่ช่วงโฆษณา ซึ่งใช้มาจนถึงพฤศจิกายน พ.ศ. 2551 หลังจากนั้นก็กลายเป็นวันทีวี ตั้งแต่ ธันวาคม ในปีเดียวกัน เป็นต้นมา สัญลักษณ์ก็ถูกแปลงมาเป็น ตัวเลขอารบิกเป็นเลขหนึ่ง ออกลายเงางาม วันทีวี ในปัจจุบัน ไม่ได้มีแค่ทีวีสาธารณะอย่างเดียว แต่วันทีวี ก็มีกิจการวิทยุสาธารณะอีกด้วย สถานีโทรทัศน์แห่งนี้มีชื่อเสียงมากในการนำเสนอข่าวอีกด้วย
ฮีรา
ฮีร่า หรือ เฮร่า ( ; ) เป็นมเหสีและเชษฐภคินี (พี่สาว) ของซูสในพระเจ้าโอลิมปัสของเทพปกรณัมและศาสนากรีก เป็นธิดาของโครนัสและเรีย หน้าที่หลักของพระนางคือเป็นเทพเจ้าแห่งสตรีและการสมรส ภาคโรมัน คือ จูโน พิจารณาว่าวัว สิงโตและนกยูงเป็นสัตว์ศักดิ์สิทธิ์ประจำพระองค์
ฮีร่าเป็นที่รู้จักจากธรรมชาติอิจฉาและพยาบาทของพระนาง โดยเฉพาะอย่างยิ่งต่อชายาองค์อื่น ๆ ของซูส และบุตรที่เกิดจากชายาเหล่านั้น ไม่ว่าพวกนางเป็นเทพเจ้าหรือมนุษย์ก็ตาม ตัวอย่างของผู้ที่ถูกฮีร่าปองร้ายมีมากมาย เช่น ลีโต มารดาของเทพอพอลโลและเทพีอาร์ทิมิส เฮราคลีส ไอโอ ลามิอา เกรานา ซิมิลี มารดาของเทพไดอะไนซัส ยูโรปา เป็นต้น ก็จะเจอจุดจบแบบไม่สวยงาม
ในมหากาพย์อีเลียด ของ โฮเมอร์ ได้กล่าวถึงพระนางว่า เทพีตาวัว (ox-eyed goddess) ซึ่งแสดงถึงสัตว์ประจำตัวของฮีรานั่นเอง
ฮีราเป็นบุตรองค์ที่ 3 ของโครนัสและเรีย พระนางถูกโครนัสกลืนลงท้องไปตั้งแต่เพิ่งถือกำเนิดเนื่องจากคำสาปของไกอาที่ว่าบุตรของโครนัสจะโค่นอำนาจของโครนัสเหมือนกับที่โครนัสได้โค่นอำนาจของยูเรนัส แต่ต่อมาเทพีเรียได้ซ่อนซูสผู้เป็นบุตรองค์สุดท้องไว้และนำซีอุสกลับมาเพื่อแก้แค้นโครนัส และนำพี่ ๆ ที่ถูกกลืนเข้าไปอยู่ในท้องของโครนัสออกมา เทพีฮีราจึงปรากฏกายขึ้น
เชื่อกันว่าเทพีฮีราถูกเลี้ยงดูมาโดยไททันทีธิส และมหากาพย์อิเลียด ในครั้งที่ฝ่ายทรอยกำลังได้เปรียบเพราะซูสได้หนีจากเขาโอลิมปัสไปยังเขาไอดาเพื่อให้การช่วยเหลือชาวทรอย ฮีราได้อ้างว่าจะไปพบกับเทพีทีธิส เพื่อจะได้ขอยืมเครื่องแต่งกายที่สวยที่สุดจากอะธีน่าและสร้อยคอแห่งความปรารถนาจากอะโฟรไดท์ไปใช้ในการล่อลวงให้ซูสหันเหความสนใจจากสงครามแห่งทรอย เปิดทางให้โพไซดอนได้นำกำลังไปถล่มชายฝั่งทรอย
บางตำนานได้กล่าวว่าเมื่อเหล่าเทพโอลิมเปียนได้เอาชนะโครนัสและย้ายขึ้นมาสร้างวิมานบนเทือกเขาโอลิมปัสแล้ว ซูสก็ได้เสาะหาหญิงงามผู้คู่ควรกับตำแหน่งราชินีแห่งเทพทั้งมวล และในที่สุดพระองค์ก็ตัดสินใจเลือกเทพีฮีรา พระเชษฐ์ภคินีของตนเอง
ฮีราไม่เห็นด้วยกับการตัดสินใจนี้ และขังตนเองอยู่ในวิหารเพื่อหนีการสมรสกับมหาเทพแห่งโอลิมปัส ซูสจึงปลอมตัวเป็นนกเขาบาดเจ็บบินเข้าไปซบอุระของฮีรา และแน่นอนว่าเทพีผู้อ่อนหวานจะต้องนำนกตัวนั้นเข้าไปพยาบาลในวิหารแน่นอน เมื่อทั้งคู่เข้าไปในวิหารของฮีราแล้ว ซูสก็กลับร่างเป็นมหาเทพและรวบรัดฮีราเป็นราชินีของพระองค์
ฮีรามีบุตรทั้งหมด ดังนี้
บางตำนานกล่าวว่าฮีราอิจฉาที่ซูสสามารถให้กำเนิดบุตรด้วยตนเองได้ นั่นคืออะธีนา นางจึงสร้างฮิฟีสตัส ขึ้นมาด้วยตนเอง โดยไม่ต้องอาศัยความช่วยเหลือจากซูส แต่เมื่อฮิฟีสตัสถือกำเนิดขึ้นนางก็โยนบุตรชายลงจากยอดเขาโอลิมปัสเนื่องจากรังเกียจรูปร่างหน้าตาอัปลักษณ์ของฮิฟีสตัส ซึ่งเหตุการณ์ครั้งนั้นทำให้ฮิฟีสตัสกลายเป็นเทพที่มีขาพิการ
ภายหลังฮิฟีสตัสแก้แค้นพระมารดาด้วยการสร้างบัลลังก์ทองที่แสนสวยงามให้ฮีรา แต่เมื่อนางนั่งลงบนบัลลังก์ทองนั้นแล้วกลับลุกขึ้นมาไม่ได้อีกเลย
เทพโอลิมปัสร่วมกันอ้อนวอนให้ฮิฟีสตัสกลับขึ้นมาอยู่บนเทือกเขาโอลิมปัสและให้อภัยพระมารดา แต่ฮิฟีสตัสไม่ยอม ในที่สุดเหล่าเทพจึงส่งเทพไดอะไนซัส เทพแห่งเหล้าองุ่น ให้มอมเหล้าฮิฟีสตัสและนำเขาขึ้นมายังยอดเขาโอลิมปัส ทำให้คำสาปเรื่องบัลลังก์ทองเสื่อมไป เทพีฮีราจึงได้ลุกขึ้นจากบัลลังก์อีกครั้ง
สถานีรถไฟนครลำปาง
สถานีรถไฟนครลำปาง ตั้งอยู่ที่ ตำบลสบตุ๋ย อำเภอเมืองลำปาง จังหวัดลำปาง มีพื้นที่ 161 ไร่ ห่างจากสถานีรถไฟกรุงเทพ 642.29 กิโลเมตร สร้างขึ้นในราวปี พ.ศ. 2458 และเปิดใช้งานเมื่อครั้งรถไฟหลวงขบวนแรกเดินถึงจังหวัดลำปางในวันที่ 1 เมษายน พ.ศ. 2459 แต่เดิม ระหว่างสถานีรถไฟห้างฉัตรกับสถานีรถไฟนครลำปางเคยมี ที่หยุดรถบ่อแฮ้ว แต่ปัจจุบันได้ถูกยุบเลิกไปแล้ว
ตัวอาคารมีรูปแบบการก่อสร้างผสมผสานกันระหว่างสถาปัตยกรรมไทยภาคเหนือกับสถาปัตยกรรมยุโรป เป็นอาคาร 2 ชั้นครึ่งตึกครึ่งไม้ ชั้นบนเป็นที่ทำการสารวัตรเดินรถลำปาง ส่วนชั้นล่างเป็นที่ทำการของสถานี รั้วระเบียงอาคารชั้นบนและเหนือวงกบประตูและหน้าต่างเป็นไม้ฉลุลายสวยงาม ส่วนทางเข้าห้องโถงชั้นล่างซึ่งเป็นห้องจำหน่ายตั๋วและทางขึ้นชั้นบนเป็นประตูรูปโค้งขนาดใหญ่ สถานีนครลำปางได้รับการดูแลและบำรุงรักษาอย่างสม่ำเสมอตลอดมา ทำให้ยังคงรูปแบบและเอกลักษณ์เดิมอย่างครบถ้วนสมบูรณ์ จนได้รับการคัดเลือกจากคณะกรรมการอนุรักษ์สถาปัตยกรรมแห่งสมาคมสถาปนิกสยามในพระบรมราชูปถัมภ์ ให้เป็นอาคารอนุรักษ์ดีเด่น ประเภทอาคารสถาบันและสาธารณะ ประจำปี พ.ศ. 2536 ในอดีตเป็นศูนย์กลางของรถไฟที่จะต่อไปที่นครเวียงพิงค์ (จังหวัดเชียงใหม่) ข้างหน้ามีสถานีมีหัวรถจักรไอน้ำ มีอักษรย่อเขียนว่า ร.ฟ.ท. อยู่ที่ข้างหัวรถจักร ข้างหน้ามีน้ำพุเป็นช้างพ่นน้ำพุ ตัวสถานีห่างจากที่ว่าการอำเภอเมืองประมาณ 5 กิโลเมตร และอาคารสถานีได้ถูกบันทึกเป็นอาคารอนุรักษ์ ส่วนหน้าสถานีจะมีรถไฟจะมีจุดจอดรถม้าอยู่ด้วย
ที่หยุดรถไฟบ่อแฮ้ว เป็นที่หยุดรถไฟของการรถไฟแห่งประเทศไทย ตั้งอยู่ในเขตชุมชนตำบลบ่อแฮ้ว อำเภอเมืองลำปาง จังหวัดลำปาง อยู่ห่างจากสถานีรถไฟกรุงเทพเป็นระยะทาง 647.12 กิโลเมตร ในอดีตเป็นสถานีรถไฟที่มีขบวนรถไฟจอดรับ-ส่งผู้โดยสารอยู่ประจำ แต่ภายหลังถูกยุบลงเหลือเป็นเพียงที่หยุดรถไฟและปัจจุบันไม่มีขบวนใด ๆ จอดที่นี่แล้ว
อีริก บัลโฟร์
อีริก ซอลเตอร์ บัลโฟร์ () เกิดเมื่อวันที่ 24 เมษายน ค.ศ. 1977 เป็นนักร้อง นักแสดงชาวอเมริกัน มีผลงานทั้งทางภาพยนตร์และโทรทัศน์ เขาเป็นนักร้องนำวง Born As Ghosts หรือเป็นที่รู้จักในนาม Fredalba
บัลโฟร์เกิดในลอสแอนเจลิส แคลิฟอร์เนีย เป็นบุตรชายของชารอน ทำงานทางด้านทนายความ และเดวิด บัลโฟร์ อาชีพเกี่ยวกับการบำบัดโรคด้วยการจับกระดูกสันหลัง ส่วนน้องสาวเขาชื่อ โทริ เขามีเชื้อสาย รัสเซีย ฝรั่งเศส และชนพื้นเมืองอเมริกัน เขาหมั้นกับนักแสดงสาวชื่อ มูน บลัดกูด แต่จากรายงานล่าสุดระบุว่าเขาโสดแล้วอีกครั้ง
ในเดือนมกราคม 2008 เขามีส่วนร่วมในวิดีโอของ บารัก โอบามา สร้างสรรค์โดย วิลล์.ไอ.แอม ชื่อว่า Yes We Can
บัลโฟร์ปรากฏตัวในรายการเด็กที่ชื่อ "Kids Incorporated" 1 ฤดูกาลในปี 1991 ในปี 1997 เขาปรากฏในตอนแรกของรายการโทรทัศน์ Buffy the Vampire Slayer แสดงเป็นเหยื่อรายแรก บัลโฟร์แสดงในมิวสิกวิดีโอเพลง "Fergalicious" สำหรับอดีตสมาชิกในรายการเด็ก "Kids Incorporated" ร่วมกับเฟอร์กี้ เขาแสดงในรายการสดทีวีโชว์ 3 รายการตั้งแต่ "Hawaii" ของเอ็นบีซี แต่รายการถูกระงับไปหลังฉายไป 7 ตอนในปี 2004 , รายการ "Sex, Love & Secrets" ของยูพีเอ็น รายการถูกระงับไปหลังฉายไป 4 ตอน ในปี 2005 และในเดือนมีนาคม 2006 เขาปรากฏตัวครั้งแรกในรายการ "Conviction" ของดิก วูล์ฟ ใบทไบรอัน เพลูโซ
เขาแสดงในภาพยนตร์ทำใหม่เรื่อง "The Texas Chainsaw Massacre" ในปี 2003 แสดงร่วมกับเจสซิกา บีล และยังแสดงในบทเล็ก ๆ หลายตอนใน "The O.C." กับบทเอ็ดดี และแสดงในโชว์ของเอชบีโอที่ชื่อ "Six Feet Under" แสดงเป็นบทแฟนหนุ่มของแคล์รที่ชื่อกาเบรียล ดิมาส ตลอดแทบทุกตอนในฤดูกาลแรก ต่อมาในปี 2005 เขาได้รับคำวิจารณ์จากบทฉาวโฉ่ที่มีฉากเพศสัมพันธ์ในภาพยนตร์เรื่อง Lie with Me ที่มีฉากอวัยวะเพศแข็งตัวของเขา
บัลโฟร์เป็น 1 ใน 3 คนที่ปรากฏตัวทั้งใน "The O.C." และ "The West Wing" เขาแสดงในซีรีส์เรื่อง 24 โดยในฤดูกาลแรกเขาแสดงอยู่ 8 ตอน เป็นช่างเทคนิคคอมพิวเตอร์ที่ชื่อ ไมโล เพรสแมน ในปี 2001 ต่อมาอีก 5 ปี เขากลับมาอีกครั้งในฤดูกาลที่ 6 ก่อนที่จะออกจากโชว์ไปตามความต้องการของเขาเอง
โรคหลอดเลือดสมอง
โรคลมปัจจุบัน หรือ โรคลมเหตุหลอดเลือดสมอง หรือ โรคหลอดเลือดสมอง () เป็นการหยุดการทำงานของสมองอย่างฉับพลันโดยมีสาเหตุจากการรบกวนหลอดเลือดที่เลี้ยงสมอง โรคนี้อาจเกิดจากการขาดเลือดเฉพาะที่ของสมอง (ischemia) ซึ่งมีสาเหตุจากภาวะหลอดเลือดมีลิ่มเลือด (thrombosis) หรือภาวะมีสิ่งหลุดอุดหลอดเลือด (embolism) หรืออาจเกิดจากการตกเลือด (hemorrhage) ในสมอง ผลจากภาวะดังกล่าวทำให้สมองส่วนที่ขาดเลือดหรือตกเลือดทำงานไม่ได้ และอาจส่งผลทำให้อัมพาตครึ่งซีก (hemiplegia; ไม่สามารถขยับแขนขาส่วนใดส่วนหนึ่งหรือซีกใดซีกหนึ่ง) ไม่สามารถที่จะทำความเข้าใจหรือพูดได้ หรือตาบอดครึ่งซีก (hemianopsia; ไม่สามารถมองเห็นครึ่งซีกหนึ่งของลานสายตา) ทั้งนี้ถ้ามีความรุนแรงมาก อาจทำให้ถึงตายได้
โรคลมปัจจุบันเป็นภาวะฉุกเฉินทางการแพทย์ซึ่งสามารถทำให้เสียการทำงานของระบบประสาทอย่างถาวร อาจเกิดภาวะแทรกซ้อนมากมายทำให้พิการและเสียชีวิตได้ นับเป็นสาเหตุหลักของความพิการในสหรัฐอเมริกาและยุโรป และเป็นสาเหตุการตายอันดับที่สองของทั่วโลก และกำลังจะขึ้นเป็นสาเหตุการตายอันดับแรกในไม่ช้า
ปัจจัยเสี่ยงของโรคลมปัจจุบันได้แก่ ความดันโลหิตสูง การสูบบุหรี่ การใช้ยาเสพติดและยารักษาโรคบางประเภท ความชรา น้ำหนักตัวเกินมาตรฐาน ประวัติการเป็นโรคลมปัจจุบันในอดีต หรือภาวะสมองขาดเลือดชั่วคราว (transient ischemic attack, TIA) เบาหวาน ภาวะเลือดมีคอเลสเทอรอลสูง การรับประทานอาหารที่มีเกลือสูงเสมอๆ และอาการหัวใจห้องบนเต้นแผ่วระรัว (atrial fibrillation) ซึ่งความดันโลหิตสูงเป็นปัจจัยเสี่ยงที่สำคัญที่สุดของโรคนี้
ในสหรัฐอเมริกา มีสัญญาณบอกโรคที่สำคัญอยู่ 5 อย่าง คือ
ทั้งนี้ ผู้ที่มีอาการดังกล่าว มิควรมองข้ามอาการเหล่านี้ โดยเฉพาะเมื่อมีอาการรุนแรงหรือมีอาการหลายๆอย่างประกอบกันในคราวเดียว ทั้งเป็นผู้ที่มีความเสี่ยงด้วยแล้ว ควรรีบปรึกษาแพทย์หรือให้ผู้ที่ใกล้ชิดพาส่งโรงพยาบาลทันที เพราะหากปล่อยไว้นานเท่าไร โอกาสที่จะเกิดความเจ็บป่วย พิการและตาย ยิ่งมากขึ้นเท่านั้นhttp://www.nlm.nih.gov/medlineplus/tutorials/strokes/htm/lesson.htm
การวินิจฉัยโรคหลอดเลือดสมองเฉียบพลันประกอบด้วยการเก็บข้อมูลหลายส่วน ทั้งจากการตรวจร่างกายทางระบบประสาท (เช่นการตรวจด้วย NIHSS) การตรวจด้วยซีทีสแกน หรือเอ็มอาร์ไอ
เริงจิตร์แจรง อาภากร
ท่านหญิงเริงจิตร์แจรง อาภากร (พระยศเดิม: หม่อมเจ้าเริงจิตร์แจรง อาภากร; ประสูติ: 7 มิถุนายน พ.ศ. 2448 — สิ้นชีพิตักษัย: 19 สิงหาคม พ.ศ. 2536) เป็นพระธิดาพระองค์ที่ 3 ในพระเจ้าบรมวงศ์เธอ พระองค์เจ้าอาภากรเกียรติวงศ์ กรมหลวงชุมพรเขตรอุดมศักดิ์ ประสูติในหม่อมกิม อาภากร ณ อยุธยา ธิดานายตั๊น ซุ่นเพียว
หม่อมเจ้าเริงจิตร์แจรง อาภากร เสกสมรสกับหม่อมเจ้าไขแสงรพี รพีพัฒน์ พระโอรสในพระเจ้าบรมวงศ์เธอ กรมหลวงราชบุรีดิเรกฤทธิ์ มีพระธิดาเพียงคนเดียวคือ
ต่อมาได้ทรงหย่าขาดกับหม่อมเจ้าไขแสงรพี และได้ลาออกจากฐานันดรศักดิ์ เมื่อวันที่ 1 กันยายน พ.ศ. 2487 เพื่อสมรสกับพลเรือตรีวงศ์ สุจริตกุล (พระจักรานุกรกิจ) อดีตเจ้ากรมอู่ทหารเรือ แต่ไม่มีบุตรธิดาด้วยกันและทรงหย่าในเวลาต่อมา
ท่านหญิงเริงจิตร์แจรง โปรดปรานการเล่นเทนนิส และออกสังคม เป็นนักธุรกิจ ตัวแทนค้าและเช่าอสังหาริมทรัพย์ และสิ้นชีพิตักษัยเมื่อวันที่ 19 สิงหาคม พ.ศ. 2536
ชนิสาร์ บังคมเนตร
ชนิสาร์ บังคมเนตร เกิดเมื่อวันอังคารที่ 22 สิงหาคม พ.ศ. 2532 ก้าวเข้าสู่วงการโดยการประกวด Miss Teen Thailand ปี 2007 ได้รับตำแหน่งรองอันดับ 2 พ่วงกับตำแหน่ง สาวผิวเนียนใสไร้แผลเป็น หรือ Miss Hirudoid ละครเรื่องแรกที่แสดงคือ หมู่ 7 เด็ดสะระตี่ ทางช่อง 7
เป็นบุตรสาวคนโตของคุณไพบูลย์ บังคมเนตร และคุณมะลิ บังคมเนตร มีพี่น้อง 2 คนคือ ณัฐดนัย บังคมเนตร (อ้น) และปานรดา บังคมเนตร (เอื้อม) โดยอุ้มจบการศึกษาในระดับมัธยมศึกษา แผนวิทยาศาสตร์-คณิตศาสตร์ กลุ่มภาษาเยอรมันจาก โรงเรียนเตรียมอุดมศึกษา และในระดับปริญญาตรีจาก คณะนิติศาสตร์ จุฬาลงกรณ์มหาวิทยาลัยนอกจากนี้ ในปี พ.ศ. 2549 อุ้มได้เดินทางไปศึกษา ณ ประเทศเยอรมนีเป็นเวลา 1 ปี ที่โรงเรียน Gymnasium in der Glemsaue ในเมือง Ditzingen รัฐ Baden-Württemberg ซึ่งมี Stuttgart เป็นเมืองหลวง
แชนนิง เททัม
แชนนิง แมททิว เททัม () เกิดวันที่ 26 เมษายน ค.ศ. 1980 เป็นนักแสดงชาวอเมริกัน โปรดิวเซอร์ อดีตนายแบบ หลังจากที่เขาก้าวสู่อาชีพนายแบบแฟชั่น เขาก้าวเข้าสู่วงการแสดง โดยแสดงในภาพยนตร์เรื่อง "Havoc" (2005), "Coach Carter" (2005), "Supercross" (2005), "She's the Man", จากนั้น "Step Up", และ "A Guide to Recognizing Your Saints" ทั้ง 3 เรื่องหลังออกฉายในปี 2006
เททัม เกิดที่เมืองเล็ก ๆ ชื่อคัลแมน ในรัฐแอละแบมา เขามีเชื้อสายฝรั่งเศส-ไอริช และชาวอเมริกันท้องถิ่น ครอบครัวของเขาย้ายไปมิสซิสซิปปิ เมื่อเขาอายุได้ 6 ปี เขาโตมากับการเล่นกีฬาหลายประเภทไม่ว่าจะเป็น กรีฑา เบสบอล ฟุตบอล หรืออเมริกันฟุตบอล แรกเริ่มเขาเรียนที่ Gaither High School ใน Tampa ฟลอริดา หลังจากนั้นเขาเรียนโรงเรียนทหาร เขาได้รับทุนที่จะได้ศึกษาต่อที่รัฐ West Virginia เขายังได้เรียนรู้วิชากังฟู และ กังฟู Gor-Chor จนได้รับสายจากวิชาทั้งสอง
เขาออกจากวิทยาลัย มาทำงานงานก่อสร้าง และทำเป็นนายหน้าจำนองที่ดิน และเซลล์แมน จากนั้นเขามีประสบการกับวงการแฟชั่นในฐานะโมเดล เขาแสดงในมิวสิกวิดีโอของริกกี้ มาร์ตินในเพลง "She Bangs"
จนเขาได้เป็นนายแบบ เสื้อผ้ายี่ห้อดังอย่าง Abercrombie & Fitch, Nautica, Gap, Aeropostale, Emporio Armani และยังแสดงโฆษณาโทรทัศน์ให้กับ American Eagle และ Pepsi และทำให้เขามีชื่อเสียงมากขึ้น
ทางด้านบทบาทการแสดงเขามีผลงานเล่นซีรีส์เรื่อง CSI Miami ในบท Bob Davenport และยังมีผลงานภาพยนตร์อีกหลายเรื่องตามมา ไม่ว่าจะเป็น "Havoc" (2005), "Coach Carter" (2005), "Supercross" (2005), "She's the Man", จากนั้น "Step Up", และ "A Guide to Recognizing Your Saints" ทั้ง 3 เรื่องหลังออกฉายในปี 2006
ลิซาร์ดอน
ลิซาด้อน () หรือชื่อภาษาอังกฤษคือ ชาริซาร์ด () เป็นสายพันธุ์โปเกมอนสายพันธุ์หนึ่งในแฟรนไชส์"โปเกมอน"ของนินเทนโดและเกมฟรีก สร้างโดยเคน ซูกิโมริ ลิซาด้อนปรากฏครั้งแรกในเกมโปเกมอนภาคเรด และ กรีน และภาคถัดมา ต่อมาปรากฏในสินค้าต่าง ๆ เกมภาคพิเศษ และการปรับประยุกต์ให้เป็นการ์ตูนและสิ่งพิมพ์ของแฟรนไชส์ ชินอิชิโร มิกิ นักแสดงที่เคยพากย์เสียงโคจิโร่ หรือเจมส์ ในอนิเมะภาษาญี่ปุ่นภาคแรก พากย์เสียงให้ลิซาด้อนทั้งในภาษาอังกฤษและภาษาญี่ปุ่น ลิซาด้อนเป็นโปเกมอนคล้ายมังกร ตัวสีส้ม วิวัฒนาการจากลิซาโดะ ซึ่งวิวัฒนาการจากฮิโตะคาเงะอีกต่อหนึ่ง ลิซาด้อนมีร่างเมก้าสองร่าง ได้แก่ ลิซาด้อนเอกซ์ และลิซาด้อนวาย
ลิซาด้อนปรากฏในซีรีส์อนิเมะโปเกมอนร่วมกับตัวละครหลัก ซาโตชิ หรือแอช แคตชัม ภาพลิซาด้อนยังปรากฏในปกมังงะ "โปเกมอนแอดเวนเชอส์" เป็นโปเกมอนของบลู หนึ่งในตัวละครหลักของเรื่อง นอกจากนี้ เรดก็ยังเป็นเจ้าของลิซาด้อนอีกหนึ่งตัว ในอนิเมะโปเกมอนออริจินส์ เขาได้มาจากศาสตรจารย์ออคิดส์ตั้งแต่ยังเป็นฮิโตะคาเงะ ลิซาดงได้รับการตอบรับอย่างดีจากสื่อ เว็บไซต์เกมส์เรดาร์ บรรยายว่าเป็น "หนึ่งในโปเกมอนที่เจ๋งที่สุด" ลิซาด้อนเป็นตุ๊กตาสัญลักษณ์ของเกมโปเกมอนภาคเรด และไฟร์เรด และปรากฏที่หน้ากล่องเกม"โปเกมอนสเตเดียม" "โปเกมอนเรนเจอร์" "" และ""
สงกรานต์ จิตสุทธิภากร
นายสงกรานต์ จิตสุทธิภากร (เกิด 13 เมษายน พ.ศ. 2506) สมาชิกสภาผู้แทนราษฎรจังหวัดนครสวรรค์ สังกัดพรรคประชาธิปัตย์ 2 สมัย
นายสงกรานต์ จิตสุทธิภากร เกิดเมื่อวันที่ 13 เมษายน พ.ศ. 2506 ที่ตำบลปากน้ำโพ อำเภอเมือง จังหวัดนครสวรรค์ เป็นลูกชายคนที่หกของนายเดชชัยและนางโบ้ตัว จิตสุทธิภากร เจ้าของโรงหล่อเหล็กขนาดเล็ก ๆ ในตลาดปากน้ำโพ สำเร็จการศึกษา ชั้นมัธยมศึกษาตอนต้นจากโรงเรียนลาซาลโชติรวี นครสวรรค์ ระดับมัธยมศึกษาตอนปลายที่โรงเรียนเตรียมอุดมศึกษา พญาไท และ คณะวิศวกรรมศาสตร์ สถาบันเทคโนโลยีพระจอมเกล้าเจ้าคุณทหารลาดกระบัง ก่อนจะเดินทางไปศึกษาต่อที่ประเทศสหรัฐอเมริกา โดยเข้าเรียนที่คณะบริหารธุรกิจ สาขาธุรกิจระหว่างประเทศ ที่มหาวิทยาลัยโทเลโด รัฐโอไฮโอ ประเทศสหรัฐอเมริกา เป็นเวลาประมาณ 2 ปี
เมื่อศึกษาจบแล้ว นายสงกรานต์ได้ออกมาทำงานเป็นเจ้าหน้าที่ฝ่ายคอมพิวเตอร์ที่ธนาคารกสิกรไทย สำนักงานใหญ่ เป็นเวลาประมาณ 1 ปี ก่อนที่จะไปศึกษาระดับปริญญาโท 
หลังจากกลับมาเมืองไทย จึงสอบคัดเลือกเข้าเป็นข้าราชการที่สำนักงานปลัดกระทรวงคมนาคม กระทรวงคมนาคม ในตำแหน่งนักวิเทศสัมพันธ์ระดับ 4 ได้เพียงหนึ่งเดือนก่อนมีการรัฐประหารโดย รสช.ในปี พ.ศ. 2534 จึงถูกยืมตัวไปทำงานเป็นคณะทำงานของนายสาริน สกุลรัตนะ ซึ่งเป็นเลขานุการรัฐมนตรีว่าการกระทรวงคมนาคม สมัยที่นายนุกูล ประจวบเหมาะ เป็นรัฐมนตรี ในรัฐบาลนายอานันท์ ปันยารชุน รับราชการอยู่ประมาณ 5 ปี ก่อนจะลาออกมาประกอบธุรกิจส่วนตัวให้กับครอบครัว ที่จังหวัดนครสวรรค์ โดยเป็นผู้จัดการ บริษัท เดชชัยรับเบอร์ จำกัด ซึ่งทำธุรกิจเกี่ยวกับการผลิตลูกยางสีข้าว สำหรับใช้ในโรงสีข้าวขนาดใหญ่ทั่วประเทศ และส่งออกไปต่างประเทศเกือบสิบประเทศทั่วโลก
นอกจากนี้แล้วยังเป็นผู้แปลหนังสือเล่มต่าง ๆ จากภาษาอังกฤษเป็นไทยอีกจำนวน 8 เล่ม ในช่วงเวลาก่อนปี พ.ศ. 2550 โดยเริ่มต้นจาก "The 7 Habits of Highly Effective People" หรือในชื่อภาษาไทยว่า "7 อุปนิสัยพัฒนาสู่ผู้มีประสิทธิผลสูง" จากการที่ส่วนตัวเป็นผู้ที่ชอบอ่านหนังสือ โดยเฉพาะแนวบุคลิกบุคคล, การบริหาร หรือการพัฒนาตนเอง และในส่วนที่เป็นที่รู้จักกันอย่างกว้างขวาง คือ "Men are from Mars, Women are from Venus" หรือในชื่อภาษาไทยว่า "ผู้ชายมาจากดาวอังคาร ผู้หญิงมาจากดาวศุกร์" ของจอห์น เกรย์ โดยทั้งหมดเป็นการใช้ชื่อและนามสกุลจริง ไม่ใช้นามปากกา
นายสงกรานต์เข้าเป็นสมาชิกพรรคประชาธิปัตย์ตั้งแต่ปี พ.ศ. 2538 และเป็นเรื่อยมาจนถึงปัจจุบัน ใช้ความพยายามลงสมัครรับเลือกตั้งเป็นสมาชิกสภาผู้แทนทั้งหมด 4 ครั้ง ตั้งแต่ปี พ.ศ. 2539 โดยไม่เคยเปลี่ยนพรรคเลย จนมาประสบความสำเร็จ ได้รับการเลือกตั้งเป็นสมาชิกสภาผู้แทนราษฎร เขต 1 จังหวัดนครสวรรค์ เมื่อวันที่ 23 ธันวาคม พ.ศ. 2550 และอีกครั้ง เมื่อวันที่ 3 กรกฎาคม พ.ศ. 2554 รวมทั้งหมด 2 สมัย
ในระหว่างที่ทำงานในฐานะ ส.ส. สมัยแรก (ระหว่างปี พ.ศ. 2551-2554) ได้รับความไว้วางใจให้ดำรงตำแหน่งต่าง ๆ หลายตำแหน่ง ดังต่อไปนี้
ขณะทำหน้าที่ ส.ส. สมัยที่สอง (ระหว่างปี 2554 - ปัจจุบัน ได้ดำรงตำแหน่งต่างๆ ดังต่อไปนี้
ประธานกลุ่มมิตรภาพ ไทย-ฟิลิปปินส์ รัฐสภา 
รองประธาน คณะกรรมาธิการวิทยาศาสตร์และเทคโนโลยี สภาผู้แทนราษฎร
กรรมาธิการ คณะกรรมาธิการแก้ไขปัญหาหนี้สิ้นแห่งชาติ สภาผู้แทนราษฎร 
ประธานคณะอนุกรรมาธิการวิทยาศาสตร์
รองโฆษกพรรคประชาธิปัตย์
เทียร์ดรอป
"เทียร์ดรอป" (Teardrop) เป็นชิงเกิ้ล ของ แมสซีฟ แอทแทค, ใน อัลบั้ม เมซซาไนน์ ออกจำหน่าย ในปี 1998
ร้องโดย เอลิซาเบธ เฟรเซอร์ (Elizabeth Fraser) แห่งวง Cocteau Twins และ ยังเดยได้รับรางวัลจากมิวสิกวีดีโอที่ดีที่สุด Best Video: Massive Attack, "Teardrop"
เทพศิลป์ อินทรจักร
เทพศิลป์ อินทรจักร เป็นละครโทรทัศน์ประเภท ละครพื้นบ้าน ผลิตโดย บริษัท สามเศียร จำกัด ฉายทางสถานีโทรทัศน์สีกองทัพบกช่อง 7 ออกอากาศในช่วงเดือนมีนาคม-กรกฎาคม พ.ศ. 2542 ทุกเช้าวันเสาร์และวันอาทิตย์
ท้าวจตุรพักตร์ พญายักษ์ผู้ครองเมืองกลางหาว ได้บังอาจเหิมเกริมบุกแดนสวรรค์ ทำลายวิมานของเหล่าเทวดานางฟ้าจนได้รับความเดือดร้อนไปทั่ว พระสยมภูวญาณผู้เป็นใหญ่จึงได้ส่งให้เทพบุตรตนหนึ่ง พร้อมด้วยจักรแก้วจุติลงไปยังโลกมนุษย์เพื่อปราบท้าวจตุรพักตร์และวงศ์วานยักษ์ให้สิ้นไป นอกจากนี้ ยังได้ส่งให้เทพบุตรจำนวนหนึ่ง จุติตามลงไปเพื่อเป็นทหารเอกช่วยทำศึกกับท้าวจตุรพักตร์ด้วย
เทพบุตรและจักรแก้วจุติลงมาเป็นโอรสของกษัตริย์เมืองหนึ่ง เทพบุตรจุติลงมาเป็นโอรสองค์พี่ ได้นามว่า เทพศิลป์ ส่วนจักรแก้วจุติลงมาเป็นโอรสองค์น้อง นามว่า อินทรจักร เมื่อเทพศิลป์และอินทรจักรเจริญวัย พระบิดาก็ได้ส่งไปร่ำเรียนวิชากับพระฤๅษีที่ในป่าลึก และพระฤๅษีได้ทำพิธีขออาวุธจากพระสยมภูวญาณให้แก่สองกุมาร โดยเทพศิลป์ได้ธนูเป็นอาวุธ ส่วนอินทรจักรได้จักรแก้วเป็นอาวุธ ทั้งสองพี่น้องร่ำเรียนวิชากับพระฤๅษีจนเติบโตเป็นหนุ่มก็สำเร็จวิชา
หลังจากสองพี่น้องกลับเมืองมาได้ไม่นาน พระสยมภูวญาณก็ได้ประกาศหาผู้ที่สามารถดันเขาพระสุเมรุที่ทรุดเอียงจากการโจมตีของท้าวจตุรพักตร์ให้กลับมาตั้งตรงได้ดังเดิม ซึ่งเทพศิลป์สามารถทำได้สำเร็จ พระสยมภูวญาณจึงได้เสกดอกมณฑาบนสวรรค์ให้เป็นนางงาม นามว่า เทพมณฑา ยกให้เทพศิลป์นำไปเป็นชายา
เมื่อท้าวจตุรพักตร์ได้เห็นนางเทพมณฑา ก็เกิดหลงรัก จึงดักชิงไประหว่างทาง ทำให้เทพศิลป์และอินทรจักรต้องร่วมกันทำศึกกับท้าวจตุรพักตร์เพื่อชิงนางเทพมณฑากลับคืนมา
เทพศิลป์และอินทรจักรได้รับความช่วยเหลือจากเหล่าเทพบุตรที่จุติลงมาเป็นทหารเอกในการทำศึก แต่ทั้งสองไม่สามารถปราบท้าวจตุรพักตร์ และตรีพักตร์ผู้เป็นโอรสได้ เนื่องจากทั้งสองได้ถอดดวงใจไปเก็บไว้ในที่ห่างไกล ตราบจนกระทั่ง ที่ซ่อนดวงใจถูกเปิดเผย เทพศิลป์และอินทรจักรจึงสามารถทำลายดวงใจปราบท้าวจตุรพักตร์ลงได้
มุน ซ็อง-กิล
มุน ซ็อง-กิล (; เกิด 20 กรกฎาคม พ.ศ. 2506) เป็นนักมวยสากลชาวเกาหลีใต้ สถิติการชก 22 ครั้ง ชนะ 20 (น็อค 15) แพ้ 2 
มุนเป็นนักมวยสากลสมัครเล่นที่ชนะน็อคบ่อยมากสำหรับมวยรุ่นเล็ก ใน พ.ศ. 2525 เขาได้เหรียญทองกีฬาเอเชียนเกมส์ที่นิวเดลฮี รุ่นแบนตัมเวทโดยชนะน็อควันชัย ผ่องศรีในยกสุดท้าย ส่วนในกีฬาโอลิมปิก พ.ศ. 2527 ตกรอบ 8 คนสุดท้าย และต่อมาใน พ.ศ. 2539 กลายเป็นนักมวยสากลสมัครเล่นคนแรกของเกาหลีใต้ที่ได้เหรียญทองมวยสากลสมัครเล่นชิงแชมป์โลก
มุนหันมาชกมวยสากลอาชีพครั้งแรกเมื่อ 8 มีนาคม พ.ศ. 2530 ชนะน็อค ริค บาเยลอต ยกแรก จากนั้นชกชนะรวด ก่อนจะขึ้นชิงแชมป์โลกลุ่ยแบนตัมเวทของสมาคมมวยโลกจากเขาค้อ แกแล็คซี่เมื่อ 14 สิงหาคม พ.ศ. 2531 และมุนเป็นฝ่ายชนะคะแนนโดยเทคนิค เขาป้องกันตำแหน่งได้สองครั้ง ก่อนจะมาชกแก้มือกับเขาค้อ แกแล็กซีอีกครั้งที่ประเทศไทย เมื่อ พ.ศ. 2532 คราวนี้มุนถูกชกนับแปดถึงสองครั้งในยก 11 และเป็นฝ่ายแพ้คะแนนไป
จากนั้นมุนลงมาชกในรุ่นซูเปอร์ฟลายเวท และขึ้นชิงแชมป์โลกรุ่นนี้ของสภามวยโลกกับนานา คอนาดูใน พ.ศ. 2533 การชกเป็นไปอย่างดุเดือด ผลัดกันถูกนับแปด ก่อนที่มุนจะเป็นฝ่ายชนะคะแนนโดยเทคนิค มุนชกป้องกันตำแหน่งไว้ได้หลายครั้ง รวมทั้งชนะอดีตแชมป์โลกอย่างชนะกิลเบอร์โต โรมัน ฮิลาริโอ ซาปาตา และคาร์ลอส กาเบรียล ซาราซาร์ที่ต่อมาได้เป็นแชมป์โลกของ IBF และ WBO ก่อนที่จะเสียแชมป์ให้กับโฮเซ่ หลุยส์ บัวโน จากนั้นมุนตัดสินใจแขวนนวมไป
ดิ่งลึก ฉกมหาภัย
ดิ่งลึก ฉกมหาภัย () เป็นภาพยนตร์โลดโผน/ระทึกขวัญ กำกับโดยจอห์น สต็อกเวลล์ นำแสดงโดยพอล วอล์คเกอร์, เจสสิกา อัลบา, สก็อต แคน, แอชลีย สกอตต์, จอช โบรลินและเจมส์ เฟรน ออกฉายเมื่อวันที่ 30 กันยายน พ.ศ. 2548
ซัมเมอร์ไทม์เลิฟ
ซัมเมอร์ ไทม์ เลิฟ () เป็นซิงเกิลที่ 24 ของเอ็กซ์ไซล์ ออกจำหน่ายวันที่ 16 พฤษภาคม พ.ศ. 2550 ในรูปแบบแม็กซี่ซิงเกิล เปิดตัวในอันดับ 3 ออริกอนชาร์ตด้วยยอดขาย 89,522 แผ่น และมียอดขายรวม 132,824 แผ่น เป็นซิงเกิลอันดับที่ 53 ของออริกอนชาร์ตประจำปี ค.ศ. 2007
เพลง "SUMMER TIME LOVE" เพลงเป็นประกอบโฆษณาขนมปังร้านยามาซากิกับ music.jp และนอกจากนี้ยังเป็นเพลงประกอบรายการ "สุคคิริ!!", "GOOD LOOKIN′CLUB" และรายการ "MUSIC FIGHTER" ประจำเดือนพฤษภาคม ค.ศ. 2007 ทางช่องนิปปอนทีวี
ในซีดีล็อตแรกจะมีเพลง "Choo Choo TRAIN" รวมอยู่ด้วย โดยมีการร้องใหม่และ TAKAHIRO ได้มาร่วมร้องแทนเสียงสมาชิกเดิม คือ SHUN
สินธู ศรสงคราม
สินธู ศรสงคราม อดีตเอกอัครราชทูตไทยประจำกรุงแบร์น และธุรกิจอสังหาริมทรัพย์ และเป็นรองประธาน หจก.รัจนาการ เป็นพระชามาดา (ลูกเขย) ในสมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์
สินธู ศรสงคราม สมรสกับท่านผู้หญิงทัศนาวลัย ศรสงคราม (สกุลเดิม: รัตนกุล เสรีเริงฤทธิ์) พระธิดาในสมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์ เมื่อวันที่ 12 พฤศจิกายน พ.ศ. 2516 มีบุตร 1 คน คือ พันตรีจิทัศ ศรสงคราม สมรสกับ เจสสิก้า มิกเคลิช อดีตนักแสดง
ปัจจุบันสินธู ศรสงคราม เกษียณอายุราชการ และประกอบธุรกิจอสังหาริมทรัพย์ เป็นรองประธาน หจก.รัจนาการ และเป็นรองกรรมการตลาดบอง มาร์เช่ ย่านประชาชื่น
ZUI
Zooming User Interface หรือ Zoomable User Interface (ZUI ออกเสียง ซู-อี้)
เป็นสภาพแวดล้อมกราฟิกที่ผู้ใช้สามารถเปลี่ยนขนาดของพื้นที่มองเห็นเพื่อดูรายละเอียดเพิ่มขึ้นหรือลดลง
ZUI เป็นส่วนต่อประสานกราฟิกกับผู้ใช้ (GUI) ประเภทหนึ่ง
ชิ้นส่วนข้อมูลจะปรากฏโดยตรงบนหน้าโต๊ะเสมือน (virtual desktop) แทนที่จะเป็นบนหน้าต่าง
ผู้ใช้สามารถเลื่อนไปมาบนพื้นผิวเสมือนดังกล่าวในสองมิติ และซูมเข้าไปดูวัตถุที่สนใจ
ตัวอย่างเช่น ในขณะคุณซูมเข้าไปในวัตถุข้อความ ในตอนแรกมันอาจถูกแสดงเป็นจุดเล็ก ๆ จากนั้นก็เป็นภาพย่อส่วนของหน้าข้อความ จากนั้นก็เป็นหน้าขนาดเต็ม และสุดท้ายก็เป็นหน้าที่ขยายเข้าไปใกล้ ๆ
เด็กสร้างเมือง
เด็กสร้างเมือง () เป็นรายการเรียลลิตี้โชว์ของสหรัฐอเมริกา โดยมีโจนาธาน คาร์ช เป็นพิธีกร ออกอากาศครั้งแรกในสหรัฐอเมริกาวันที่ 19 กันยายน พ.ศ. 2550 ทางช่อง CBS ออกอากาศครั้งแรกในประเทศไทยวันที่ 2 พฤศจิกายน พ.ศ. 2551 ทางช่อง True Series ของเครือข่าย True Visions โดยเป็นรายการที่นำเด็ก 40 คนที่มีอายุตั้งแต่ 8 ถึง 15 ปีมารวมตัวกันเพื่อพัฒนาเมืองโบนันซา ซึ่งเป็นเมืองร้างที่อยู่ทางใต้ของรัฐนิวเม็กซิโก เด็กทั้งหมด 40 คนต้องพัฒนาเมืองในทุกเรื่องโดยได้ความช่วยเหลือจากผู้ใหญ่เพียงเล็กน้อยเท่านั้นเป็นเวลา 40 วัน ทุกคนจะได้รับเงินจำนวน 5,000 เหรียญดอลลาร์สหรัฐสำหรับความช่วยเหลือ และมีการแจกดาวทองที่มีน้ำหนัก 2 ปอนด์ ราคา 20,000 ดอลลาร์ สำหรับเด็กที่ได้รับการยอมรับว่ามีส่วนพัฒนาเมืองมากที่สุดในช่วง 3 วันของแต่ละครั้ง ยกเว้นรอบตัดสินซึ่งจะเปลี่ยนเป็นดาวทองที่มีมูลค่าถึง 50,000 เหรียญดอลลาร์สหรัฐ
วัดบูรพารามใต้
วัดบูรพารามใต้ ตั้งอยู่เลขที่ 1/1 หมู่ที่ 4 บ้านทรายมูล ตำบลทรายมูล อำเภอทรายมูล จังหวัดยโสธร รหัสไปรษณีย์ 35170 โทรศัพท์ 0-4578-7032, 0-4578-7230 สังกัดคณะสงฆ์มหานิกาย 
ที่ดินที่ตั้งวัดมีเนื้อที่ 34 ไร่ อาณาเขตของวัด ทิศเหนือ ติดทุ่งนา ทิศใต้ ติดถนนสาธารณประโยชน์และหมู่บ้าน ทิศตะวันออก ติดถนนสาธารณประโยชน์และหมู่บ้าน และทิศตะวันตก ติดถนนสาธารณประโยชน์และหมู่บ้าน
เดิมชื่อ ”วัดใต้” เป็นวัดเก่าแก่ของชาวบ้านทรายมูล สร้างขึ้นเมื่อปีพ.ศ. 2350 ได้รับพระราชทานวิสุงคามสีมา เมื่อปีพ.ศ. 2471 ขนาดวิสุงคามสีมา กว้าง 20 เมตร ยาว 40 เมตร และผูกพัทธสีมา เมื่อปีพ.ศ. 2503 มีประวัติเล่าไว้ว่า ได้มีพระเถระรูปหนึ่งผู้เคร่งครัดในพระธรรมวินัย ถือปฏิบัติในธุดงค์ ได้จาริกธุดงค์ไปในหลายประเทศ อาทิ พม่า อินเดีย ลาว เป็นต้น พอเมื่อปีพ.ศ. 2350 ได้กลับมายังบ้านทรายมูล ซึ่งเป็นถิ่นมาตุภูมิของท่าน ได้ชักชวนทายกทายิกาชาวทรายมูลสร้างวัดแห่งนี้ขึ้น และได้สร้างกุฎีทรงไทยประยุกต์พม่าขึ้นหนึ่งหลัง และต่อมาหลังจากนั้น ได้มีพระอาจารย์น้อย สุวโจ ได้ชักชวนญาติโยมสร้างอุโบสถ พร้อมนั้นได้ขอพระราชทานวิสุงคามสีมา และได้รับพระราชทานวิสุงคามสีมาในปีพ.ศ. 2471 จึงได้ดำเนินการก่อสร้างอุโบสถขึ้น ปีพ.ศ. 2491 มีเจ้าอธิการจันดี มาดำรงตำแหน่งเจ้าอาวาส ได้ชักชวนทายกทายิกาดำเนินการก่อสร้างอุโบสถต่อจนแล้วเสร็จ และผูกพัทธสีมาในปีพ.ศ. 2503 ปีพ.ศ. 2518 มีพระวิโรจน์ นำพาพระภิกษุสามเณร ทายกทายิกาสร้างศาลาการเปรียญขึ้น พอดำเนินการสร้างศาลาการเปรียญเสร็จก็ลาสิกขา หลังจากนั้นวัดได้ขาดพระภิกษุที่จะเป็นผู้นำ การพัฒนาวัดวาอารามจึงหยุดลง โดยมีกุฎี อุโบสถ และศาลาการเปรียญอย่างละ 1 หลัง ปีพ.ศ. 2528 คณะสงฆ์โดยมีพระเดชพระคุณพระธรรมปริยัติโสภณ เจ้าคณะภาค 10 (ขณะนั้นดำรงตำแหน่งเป็นรองเจ้าคณะภาค 10 มีพระราชทินนามว่า “พระราชเมธี”) พระครูบริหารวาลุกาเขต (ขณะดำรงตำแหน่งเป็นเจ้า คณะตำบลทรายมูล) และพระครูปลัดวิโรจน์ (ขณะดำรงตำแหน่งเป็นเลขานุการเจ้าคณะจังหวัดยโสธร ได้มาปรึกษากับทางญาติโยม เพื่อหาพระเถระมาดำรงตำแหน่งเจ้าอาวาสที่ประชุมได้ตกลงไปกราบนิมนต์พระราชสุตาลงกรณ์ รองเจ้าคณะจังหวัด (ในสมัยนั้นยังเป็น พระมหาเดือน สิริธมฺโม ) จากวัดบูรพาภิราม จังหวัดร้อยเอ็ด มาดำรงตำแหน่งเจ้าอาวาส
หลังจากพระราชสุตาลงกรณ์ ได้ดำรงตำแหน่งเจ้าอาวาสแล้ว การพัฒนาวัดได้ขับเคลื่อนใหม่อีกครั้ง พร้อมกับได้จัดตั้งสำนักเรียนขึ้น โดยในปีแรกของการเป็นเจ้าอาวาส มีพระภิกษุสามเณร ร่วม จำพรรษาทั้งหมด 8 รูป ได้ช่วยกันพัฒนาวัดและเรียนธรรมบาลีไปด้วยพร้อมกัน พระภิกษุสามเณรพร้อมด้วยทายกทายิกาได้พร้อมใจกันสร้างกุฎีขึ้นจำนวน 6 หลัง เพื่อรองรับพระภิกษุ ุสามเณรที่มาศึกษาเล่าเรียนโดยมีจำนวน เพิ่มมากขึ้นตามลำดับ และได้ปรับปรุงพื้นที่ในบริเวณวัดให้เป็นระเบียบมากขึ้น ตัดถนนในวัดใหม่ พร้อมปลูกต้นไม้เพื่อให้ร่มเย็น เหมาะแก่การ เข้ามาทำบุญและปฏิบัติธรรม ด้วยความมุ่งมั่นในการพัฒนาวัดของเจ้าอาวาสและพระภิกษุสามเณร ได้มีญาติโยมถวายที่ดินเพื่อใช้ประ โยชน์และขอซื้อจากญาติโยมเพื่อขยายเนื้อที่ของวัด จากเดิม 7 ไร่ เป็น 34 ไร่ โดยได้รับแรงศรัทธาจากญาติโยมในการร่วมเป็นเจ้าภาพบ้าง พอมีอาณาบริเวณวัดที่เหมาะสมจึงได้สร้างอาคารเรียน กุฎีอาคารที่พักพระภิกษุสามเณร ศาลาการเปรียญหลังใหม่ และบูรณปฏิสังขรณ์ วัดให้คงสภาพกับกาลเวลา นอกเหนือจากการพัฒนาด้านวัตถุแล้ว ก็ยังมุ่งเน้นไปที่การจัดการศึกษา จนมีผลงานและได้รับการยกย่อง ดังมีปรากฏ ดังนี้
ที่มา หรือเว็บไซต์หลัก www.wattai.org
ราชวงศ์ญี่ปุ่น
ราชวงศ์ญี่ปุ่น (; ) บ้างเรียก ราชวงศ์ยะมะโตะ หรือ ราชวงศ์เบญจมาศ เป็นหนึ่งในราชวงศ์มีการสืบทอดสันตติวงศ์มาอย่างยาวนาน ตั้งแต่การขึ้นครองราชย์ของจักรพรรดิจินมุ (11 กุมภาพันธ์ พ.ศ. 1203 ตามตำนาน) โดยเป็นราชวงศ์ที่ปกครองประเทศนานที่สุดในโลกถึง 1,348 ปี และเป็นราชวงศ์ที่มีการสืบสันติวงศ์มากที่สุดในโลก จนถึงปัจจุบันรวมได้ถึง 125 รัชกาลแล้ว แต่นักประวัติศาสตร์ส่วนมากอ้างว่าจักรพรรดิ 14 พระองค์แรกเป็นจักรพรรดิในตำนาน อนึ่งเนื่องจากประวัติศาสตร์ญี่ปุ่นนั้นเริ่มทีหลังจากการมีจักรพรรดิ 14 พระองค์แรก จึงเป็นเรื่องถกเถียงกันว่า หากยังไม่ได้มีการรวมชาติใด ๆ จะมีจักรพรรดิได้เช่นไร สัญลักษณ์ประจำราชวงศ์คือ คิกุ ( เรียกเต็มว่า "คิกกะมนโช" () แปลว่า ลัญจกรดอกเบญจมาศ
ราชวงศ์ญี่ปุ่นเป็นราชวงศ์แห่งเดียวในโลกในช่วงสงครามโลกครั้งที่สองที่ถึงแม้จะพ่ายแพ้ในสงคราม แต่พระราชวงศ์ก็มิได้ถูกล้มล้าง แม้สมเด็จพระจักรพรรดิโชวะจะเป็นผู้ให้การต่อต้านการทำสงครามแต่ก็เป็นผู้คุมอำนาจสำคัญของการทำศึกต่อต้านฝ่ายสัมพันธมิตร ที่ยินยอมให้สหรัฐอเมริกาเข้าควบคุมญี่ปุ่นแทนการถูกนำตัวไปขึ้นศาลโลกในฐานะอาชญากรสงครามและล้มล้างพระราชวงศ์ญี่ปุ่น
ญี่ปุ่นเรียก ""จักรพรรดิ"" ว่า เท็นโน () หมายถึง เทพเจ้าที่มาจากสวรรค์ ซึ่งเป็นคำจำกัดความของ "กษัตริย์ญี่ปุ่น" ราชวงศ์ญี่ปุ่นเคยได้รับการเคารพในฐานะอวตารเทพ จนกระทั่งปี ค.ศ. 1946 สมเด็จพระจักรพรรดิโชวะมีพระโองการว่า ทรงเป็นคนธรรมดา และประกาศใช้รัฐธรรมนูญแห่งประเทศญี่ปุ่น
ตามกฎมนเทียรบาลของราชวงศ์ญี่ปุ่น ปี ค.ศ. 1947 ในราชวงศ์จะมีการเรียงลำดับพระบรมวงศานุวงศ์จากสูงสูงไปต่ำสุด เช่น สมเด็จพระจักรพรรดิ (), สมเด็จพระจักรพรรดินี (), สมเด็จพระราชชนนีพันปีหลวง (), สมเด็จพระราชอัยยิกา (), มกุฎราชกุมาร () และมกุฎราชกุมารี () เป็นต้น
หลังการล้มล้างพระบรมวงศานุวงศ์ 11 สาขา เพื่อความอยู่รอดของราชวงศ์ในปี ค.ศ. 1947 ทำให้มีการสืบราชสมบัติในสายของสมเด็จพระจักรพรรดิไทโช เฉพาะฝ่ายหน้า (พระบรมวงศานุวงศ์ชาย) และลูกหลานที่เป็นชายเท่านั้น แต่ส่วนของฝ่ายใน (พระบรมวงศานุวงศ์หญิง) จะไม่มีสิทธิในการสืบราชสมบัติทั้งที่ไม่สมรสหรือสมรสแล้วรวมไปถึงลูกหลานที่เกิดจากฝ่ายในก็ไม่มีสิทธิในการสืบราชสมบัติเช่นเดียวกัน ตามกฎมนเทียรบาลของญี่ปุ่น ปี ค.ศ. 1947 หากพระบรมวงศานุวงศ์ฝ่ายในระดับ "ไนชินโน" หรือ "โจ" พระองค์ใดมีพระประสงค์จะเสกสมรสกับสามัญชน จะต้องมีการสละฐานันดรศักดิ์ และออกจากการเป็นพระบรมวงศานุวงศ์ของราชวงศ์เสียก่อน ปัจจุบันมีอดีตเจ้าหญิงที่ยังดำรงพระชนม์ชีพอยู่ ได้แก่
ชินโนที่เป็นลูกของจักรพรรดิ บุตรจะยังคงได้ฐานันดรเป็น "ชินโน" หรือ "ไนชินโน" แต่สำหรับชินโนที่เป็นหลานของจักรพรรดิ บุตรได้ฐานันดรเป็น "โอ" หรือ "โจ" อาทิ เจ้าชายทะกะฮิโตะ เจ้ามิกะซะ ทรงเป็นพระเจ้าลูกยาเธอในจักรพรรดิไทโช ดังนั้นพระบุตรจะยังคงได้เป็น "ชินโน" และ "ไนชินโน" แต่เมื่อมาถึงรุ่นลูกของเจ้ามิกะซะ คือ เจ้าชายโทะโมะฮิโตะแห่งมิกะซะ กับ เจ้าชายโนะริฮิโตะ เจ้าทะกะมะโดะ ทั้งสองพระองค์เป็นหลานปู่ในจักรพรรดิไทโช ดังนั้นพระธิดาของทั้งสองพระองค์จึงได้ฐานันดรเพียงแค่ "โจ"
พระบรมวงศ์บางองค์อาจได้รับบรรดาศักดิ์ "มิยะ" (宮 เจ้าสืบตระกูล) จากองค์จักรพรรดิ ซึ่งเป็นบรรดาศักดิ์ในระบบขุนนางที่เรียกว่า คะโซะกุ พระบรมวงศ์ที่มียศนี้จะมีราชทินนามต่อท้าย และบรรดาลูกหลานก็จะได้สืบยศนี้ต่อไปไม่สิ้นสุดที่ฐานันดรขั้น "โอ"
นี่คือเหล่าราชินิกุลที่ไม่ได้ถูกนับว่าเป็นราชวงศ์
มลรัฐ (คำศัพท์)
คำว่า มลรัฐ เป็นคำใช้เรียกหน่วยการปกครองส่วนท้องถิ่นของบางประเทศ เช่น สหรัฐอเมริกา และสหพันธ์สาธารณรัฐเยอรมนี บัญญัติ จากคำว่า "state" ในภาษาอังกฤษ
ต่อมา "ประกาศสำนักนายกรัฐมนตรี และประกาศราชบัณฑิตยสถาน เรื่องกำหนดชื่อประเทศ ดินแดน เขตการปกครอง และเมืองหลวง พ.ศ. 2544" ได้กำหนดให้ใช้ "มลรัฐ" เฉพาะสหรัฐเมริกาเท่านั้น ในขณะที่คำว่า มลรัฐ นี้ยังไม่เคยบรรจุในพจนานุกรม ฉบับราชบัณฑิตยสถาน ฉบับใด ๆ
มีการสันนิษฐานว่า คำว่า "มลรัฐ" อาจบัญญัติขึ้นเพื่อป้องกันความสับสน กับคำว่า "รัฐ" ซึ่งในทางรัฐศาสตร์อาจหมายถึง ดินแดนอันมีอำนาจอธิปไตยโดยอิสระของตนเอง และยังมีผู้อธิบายว่า "มลรัฐ" นั้น น่าจะมาจากคำว่า "มัลลรัฐ" () ในประวัติศาสตร์ของอินเดีย ซึ่งมีการปกครองในระบอบสหพันธรัฐ เมื่อมีปัญหาก็มาปรึกษากันในสภา ในการศึกษาประวัติศาสตร์การเมืองของสหรัฐอเมริกาใหม่ ๆ คงจะเห็นว่าสหรัฐอเมริกา ประกอบด้วยรัฐต่าง ๆ คล้ายกับ มัลลรัฐ จึงนำมาใช้เรียกเขตการปกครองของสหรัฐอเมริกา และภายหลังได้ลด ล ลงเสียตัวหนึ่ง
คำว่า "มลรัฐ" ปัจจุบันมีประกาศราชบัณฑิตยสถานให้เลิกใช้แล้ว ดังที่ราชบัณฑิตยสถานให้เหตุผลว่า
แซคราเมนโต (รัฐแคลิฟอร์เนีย)
แซคราเมนโต () เป็นเมืองหลวงของรัฐแคลิฟอร์เนีย สหรัฐอเมริกา ตั้งอยู่ในเทศมณฑลแซคราเมนโต บริเวณแม่น้ำแซคราเมนโตและแม่น้ำอเมริกัน เป็นเมืองที่ใหญ่เป็นอันดับที่ 7 ของรัฐแคลิฟอร์เนีย
แซคราเมนโตมีเมืองพี่เมืองน้อง 8 เมือง ดังนี้
วัดบำเพ็ญวิหารธรรม
วัดบำเพ็ญวิหารธรรม ตั้งอยู่ที่ บ้านเบิดใหญ่ ม.6 ตำบลวัดธาตุ อำเภอเมืองหนองคาย จังหวัดหนองคาย
วัดบำเพ็ญวิหารธรรม เป็นวัดเก่าแก่มีอายุราว 201 ปี
ชุดเล็ก
ชุดเล็ก ​เป็นอัลบั้มรวมเพลงของ สครับบ ตั้งแต่ชุดแรกจนถึงชุดล่าสุด ​โดยนำมาเรียบเรียงดนตรีใหม่ จากสไตล์ดนตรีบริทป็อปให้กลายมา​เป็นเพลงเบาๆ แบบชิลด์เอาท์ ประกอบ​ไปด้วย​เพลงฮิตที่คุ้นหู 9 เพลง ​ไม่ว่าจะเป็น "คู่กัน", "ทุกอย่าง", "See Scape" ฯลฯ ​และ​เพลงใหม่อีก 3 ​เพลง
ชุด​เล็ก เป็นการนำเพลงยอดนิยมของ สครับบตั้งแต่ชุดแรกจนถึงชุดล่าสุด โดยนำมาเรียบเรียงดนตรีใหม่ จากสไตล์ดนตรีบริทป็อปให้กลายมาเป็นเพลงเบาๆ แบบชิลด์เอาท์ ประกอบไปด้วย เพลงฮิตที่คุ้นหู 9 เพลง ไม่ว่าจะเป็น "คู่กัน","ทุกอย่าง", "See Scape" ​และ​เพลงใหม่อีก 3​เพลง
​ซึ่งหนึ่งในเพลใหม่นั้นก็คือ​เพลง "เธอหมุนรอบฉัน ฉันหมุนรอบเธอ" เพลงของ ประภาส ชลศรานนท์ ที่สครับบได้รับเลือกจากประภาส​ให้นำเพลงนี้มาถ่ายทอดใหม่ เพื่อคนรุ่นใหม่ได้ฟังกันในโอกาสคอนเสิร์ต "เพลงแบบประภาส" ที่มีขึ้นเมื่อเดือนมิถุนายน พ.ศ. 2551 ที่ผ่านมา ​และล่าสุด เพลงนี้ยังได้เป็น​เพลงประกอบภาพยนตร์ "รักเป็นบ้า" ของค่าย GTH อีกด้วย
ส่วนอีกสองเพลงใหม่ ยังคงเป็นเพลงอินดี้ร็อก ในแบบถนัดของสครับบ ที่มีเนื้อร้องมองโลกในแง่ดีเหมือนเช่นเคย
อายุในทางกฎหมาย
อายุในทางกฎหมาย หรือ อายุที่กฎหมายกำหนด () หมายถึง อายุของบุคคลที่กฎหมายกำหนดไว้เป็นเกณฑ์ขั้นต่ำในการได้รับผลทางกฎหมาย อาทิ การได้รับสิทธิเลือกตั้ง การบรรลุนิติภาวะ เป็นต้น
ในปัจจุบัน อายุในทางกฎหมายมีจากกฎหมายหลายฉบับ ซึ่งที่ใช้บ่อยและรู้จักกันทั่วไป ได้แก่
อายุที่อยู่ในเกณฑ์สมรสได้
อายุที่อยู่ในเกณฑ์สมรสได้ () เป็นอายุที่บุคคลสามารถทำการสมรสได้ ไม่ว่าจะเป็นการใช้สิทธิของตนหรือเกิดจากความยินยอมของผู้ใช้อำนาจปกครอง โดยในอายุที่อยู่ในเกณฑ์และการให้ความยินยอมดังกล่าวแตกต่างไปในแต่ละประเทศ
อายุที่อยู่ในเกณฑ์สมรสได้ไม่ควรจะสับสนกับ อายุในการบรรลุนิติภาวะ หรือ อายุที่ยอมให้มีการร่วมประเวณีได้. เพราะในหลายประเทศอายุที่อยู่ในเกณฑ์สมรสได้อาจต่ำกว่าอายุในการบรรลุนติภาวะ
อายุที่อยู่ในเกณฑ์สมรสได้ในปัจจุบันได้แก่
กูดี เอสปาดาส
กูดี เอสปาดาส (Guty Espadas) หรือนายกุสตาโว เฮอร์นาน เอสปาดาส ครูซ นักมวยสากลชาวเม็กซิโก เกิดเมื่อ 20 ธันวาคม พ.ศ. 2497 ที่เมือง Merida ประเทศเม็กซิโก สถิติการชก 50 ครั้ง ชนะ 39 (น็อค 28) เสมอ 5 แพ้ 6
กูตี้ เอสปาดาส เริ่มชกมวยสากลอาชีพใน พ.ศ. 2514 ได้ครองแชมป์โลกรุ่นฟลายเวท WBA เมื่อ 2 ตุลาคม พ.ศ. 2519 เมื่อชนะน็อค อัลฟองโซ่ โลเปซ ยก 13 ป้องกันตำแหน่งได้ 4 ครั้งก่อนจะเสียแชมป์ให้เบตูลิโอ กอนซาเลซเมื่อ 12 สิงหาคม พ.ศ. 2521 หลังจากนั้น เขาขึ้นชิงแชมป์โลกอีกหลายครั้ง ครั้งสุดท้ายขึ้นชิงแชมป์โลกรุ่นซูเปอร์ฟลายเวท WBC แพ้น็อค พเยาว์ พูนธรัตน์ เมื่อ พ.ศ. 2527 จากนั้นจึงแขวนนวมไป ลูกชายของเขาคือ กูดี้ เอสปาดาส จูเนียร์ ต่อมาได้เป็นแชมป์โลกรุ่นเฟเธอร์เวท WBC ด้วย
อีดี้ โมยา
อีดี้ โมย่า (Eidy Moya) นักมวยสากลชาวเวเนซุเอลา เกิดเมื่อ 4 กันยายน พ.ศ. 2517 ที่เมือง Barcelona ประเทศเวเนซุเอลา สถิติการชก 19 ครั้ง ชนะ 16 (น็อค 8) แพ้ 3
ฮีโน่ เกียรติ ธ.บ.อุบล
ฮีโน่ เกียรติ ธ.บ.อุบล เกิดเมื่อ 15 กุมภาพันธ์ พ.ศ. 2527 สถิติการชก 10 ครั้ง ชนะ 3 (น็อค 3) แพ้ 7
มหาภัยสะกดโลก
มหาภัยสะกดโลก เป็นภาพยนตร์ระทึกขวัญ ออกฉายในประเทศสหรัฐอเมริกาเมื่อ 13 กุมภาพันธ์, ค.ศ. 1998 ประเทศไทย 3 เมษายน, พ.ศ. 2541
รายชื่อนักแสดงที่สมบูรณ์:
ของวิเศษในอาณาจักรแห่งกาลเวลา
บ้าน เป็นอาณาจักรแห่งเวทมนตร์ ย่อมมีของวิเศษใช้กันอยู่ทั่วไปภายในบ้าน แต่ละเขตแดนภายในบ้านมีของวิเศษชนิดที่แตกต่างกันออกไปตามความจำเป็นในการใช้สอย
กุญแจเป็นเครื่องมือของคณะผู้ดูแลสำหรับใช้ปกครองบ้าน "ดูเพิ่มที่ กุญแจ"
ฉมวกของลูกทะเลเป็นอาวุธที่ทรงพลังชิ้นหนึ่ง มีความยาวถึงเก้าฟุต มหาสถาปนิกสร้างมันจากแสงจันทร์ของนาร์วาฬภายใต้แสงเหนือของทะเลอาร์กติก เพื่อเป็นของขวัญครบรอบอายุหนึ่งศตวรรษของลูกทะเล ฉมวกของเขามีคุณสมบัติคล้ายกุญแจ ตัวมันเรืองแสงตลอดความยาวของมัน สลับกับความมืดและสว่างอย่างน่าประหลาด มีรูตรงด้ามจับที่ไม่มีเชือกร้อย พลังของมีผลข้างเคียง คือสามารถทำให้ผู้รู้ตายหรือเด็กของคนเป่าปี่ที่อยู่ใกล้ๆ เจ็บปวดกระดูกและฟันเป็นอย่างมาก มันจะมาหาเมื่อผู้ใช้ต้องการความช่วยเหลือแม้จะต้องการใช้มันหรือไม่ก็ตาม ลูกทะเลเคยให้อาเธอร์ใช้ชั่วคราวขณะเตรียมนำฮิลีออสออกจากดวงอาทิตย์
ปี่ของคนเป่าปี่เป็นปี่ไม้เรียบๆ ให้เสียงแหลมสูงรัวเหมือนเสียงฟลุตและเสียงปลาวาฬร้องเพลง เป็นอาวุธที่สามารถสะกดหรือควบคุมเด็กของคนเป่าปี่ได้ คนเป่าปี่ยังสามารถใช้มันสร้างบันไดไม่ควรเป็นได้เช่นเดียวกับกุญแจ ขอบเขตอำนาจของปี่ยังไม่เป็นที่ทราบแน่ชัด คุณหญิงพรีมัสคาดเดาว่าคนเป่าปี่อาจใช้มันได้จากอาณาจักรชั้นที่สอง และไม่จำเป็นต้องอยู่ใกล้พอที่เสียงปี่จะดังไปถึงเหยื่อแผนที่มีชื่อเต็มว่า แผนที่บ้านและส่วนแวดล้อมฉบับสัมบูรณ์ (Compleat Atlas of the House and Immediate Environs) รูปลักษณ์ภายนอกคือสมุดเล่มเล็กๆ ขนาดเท่าฝ่ามือหุ้มด้วยผ้าสีเขียว มันสามารถตอบคำถามทุกอย่างได้แก่ผู้ใช้ มันมีความแข็งแรงมาก ไม่สามารถเปิดออกได้ด้วยการเปิดหน้ากระดาษ ฉีก หรือทำลาย มันจะเปิดออกเอง เมื่อผู้ใช้ตั้งคำถาม โดยต้องมีเวทมนตร์หรือกุญแจถึงจะเปิดได้ เมื่อมันเปิดออกจะขยายขนาดใหญ่มากประมาณนิตยสาร มันหายไปหลังจากนางหายสาบสูญ โดยตกอยู่ในมือของคุณวันจันทร์ มันไม่สามารถถูกทำลายโดยสุญญะได้ ถ้าทำหายมันจะกลับไปอยู่บนมือของเจ้าของเอง หรือไปยังที่อยู่ของมันในห้องกลางวันของวันจันทร์ มันไม่ชอบอากาศสกปรกของผืนดินไกล บางครั้งมันก็สามารถให้คำตอบโดยที่ไม่ต้องเปิดได้ตามที่ผู้ใช้สั่ง เช่น บอกทิศ เป็นต้น
แผนที่สามารถพาผู้ใช้หนีจากอันตรายได้ โดยมันได้พาอาเธอร์หนีจากสเกาเชอร์ โดยสนีซเซอร์เป็นผู้ขอร้องให้มันทำโดยใช้เวทมนตร์
แผนที่ มีการทำงานคล้ายกับ "เข็มทิศทองคำ" ในวรรณกรรมชุด "ธุลีปริศนา"
มันเป็นแผ่นกลมๆ ทำจากกระดูกวาฬ ด้านหนึ่งสลักเป็นรูปดวงดาวเล็กๆ อีกด้านเป็นรูปเรือของชาวไวกิ้ง มีรูเล็กๆ ไว้สำหรับห้อยสายหนัง ลูกทะเลมอบมันแก่อาเธอร์เพื่อเป็นเครื่องหมายมิตรภาพและสามารถขอความช่วยเหลือเขาได้ทุกเมื่อ มันทำให้เขารอดจากการถูกโยนลงจากเรือมอธเพราะเขาเป็นสหายของลูกทะเล ลูกทะเลน่าจะคาดการณ์ไว้ว่ามันอาจมีประโยชน์เมื่ออาเธอร์จะทำการครอบครองทะเลกั้นอาณาเขต อย่างไรก็ตามการขอความช่วยเหลือจากมันไม่มีประสิทธิภาพมากนัก เพราะลูกทะเลมาช่วยเหลือช้ามาก
เป็นขวดสำหรับส่งข้อความได้เพียงครั้งเดียว มีสีเขียวและมีขนาดเล็กประมาณข้อนิ้วโป้ง เมื่อเปิดจุกขวดข้อความจะถูกส่งไปยังต้นทาง แล้วต้นทางก็จะมาช่วยเหลือ แต่ถ้าต้นทางไม่สามารถมาช่วยได้ ขวดจะแตกสลายเป็นผุยผง